title: Pallo and the Boys

text: Seuraavaksi kaudeksi Pallo & Boysille tarjottiin divarin mestaruuden vuoksi liigapaikkaa, jonka seura aikoi aluksi hylätä. Lopulta joukkue kuitenkin päätti ottaa sarjapaikan vastaan todettuaan, että 20 pelaajan rinki riittää sarjan läpiviemiseen. Niinpä Pallo & Boys pelasi kaudella 2009–2010 historiansa toista kertaa Kaukalopalloliigassa. Tuolla liigaan osallistumisella oli suuri merkitys koko sarjan kannalta sillä ilman Pallo and the Boysia koko sarja oltaisiin jätetty pelaamatta. Kaudella seinäjokelaisten uutena päävalmentajana toimii Vesa Mäki-Jussila. Uusia pelaajia joukkueeseen tuli seitsemän, joista Ari Tikkala valittiin joukkueen kapteeniksi. Pääosin uudet pelaajat olivat pääsarjapalloilusta kiinnostuneita jääkiekkoilijoita. Edelliseltä liigavisiitiltä Pallo and the Boysin joukkueessa oli vielä seitsemän pelaajaa; Heikki Siloaho, Anssi Karjanlahti, Ari Lähteenmäki, Jarmo Marttala, Jaakko Pihlaja, Sami Kangasmäki ja Jukka Klasila. Muutenkin joukkue jatkoi kokeneella ryhmällä sillä nuorimmat pelaajat olivat 26-vuotiaita. Viralliseksi tavoitteekseen liigassa Pallo and the Boys asetti kuuden parhaan joukkoon pääsemisen runkosarjassa. Pallo and the Boys oli liigan ainoa seura, jonka otteluihin oli vapaa pääsy. Silti joukkueen yleisökeskiarvo oli sarjan ylivoimaisesti heikoin. Kauden suurin yleisömäärä oli 77 katsojaa ja keskiarvo 65.. Kauden aikana Pallo & Boys pääsi ensimmäistä kertaa myös Veikkauksen pelilistoille.


title: Pallo and the Boys

text: Tuloksellisesti kausi meni Pallo and the Boysilta heikosti. Runkosarjassa joukkue joutui pitkään tappioputkeen. Se hävisi viimeistä otteluaan lukuun ottamatta kaikki pelit. Niistä tiukimmat pelit olivat kahdesti UKP:lle kärsityt neljän maalin tappiot. Synkkään kauteen lohtua toi viimeisen kierroksen voitto Duo 96:sta luvuin 11–5. Kaikkiaan runkosarjan viimeiseksi tulleen Pallo & Boysin maaliero oli 81–201 ja joukkue kykeni nousemaan maratontaulukossa kahden pisteensä ansiosta yhden pykälän sijalle 36. Huonoista lukemista riippumatta joukkue pelasi tilastojen valossa sarjassa toiseksi parasta alivoimapeliä noin 45 prosenttisella teholla, mutta ylivoiman onnistumisprosentti 15,6 oli ylivoimaisesti sarjan heikoin. Runkosarjassa Pallo & Boysin tehokkain pelaaja oli Matti Kuutti, joka sijoittui pistepörssissä sijalle 28 tehoillaan 12+10=22. Häntä seurasi kolmen pisteen päässä vain yhdeksän ottelua pelannut Juha Alaraatikka, joka oli myös koko sarjan tähtipelaajien tilastossa kolmas. Maalivahtitilastossa Heikki Siloaho ylsi torjuntaprosentillaan 78,29 sijalle 12. 44 jäähyminuuttia kerännyt Juha Ulvila oli jäähytilaston kakkonen.


title: Pallo and the Boys

text: Huonosta menestyksestä huolimatta Pallo & Boys pääsi pudotuspeleihin kaikkien muiden joukkueiden ohella. Niissä vastaan asettui runkosarjan voittaja Kärpät. Historian ensimmäisen pudotuspeliottelunsa liigassa Pallo & Boys hävisi peräti 0–20, ja toinen ottelu päättyi Kärpille lukemin 19–10. Kolmannen pelin voitollaan Kärpät eteni välieriin suoraan otteluvoitoin 3–0 ja Pallo and the Boysin kausi päättyi. Kolmannessa ottelussa tuli myös Pallo & Boysin seurahistorian suurin tappio, kun Kärpät voitti lukemin 26–3. Pallo & Boysin pudotuspelien tehokkain pistemies oli Matti Kuutti tehoin 2+5=7, mikä riitti pistepörssin sijaan 45. Juha Alaraatikka keräsi kaksi tähtipistettä ja joukkueesta eniten rangaistusminuutteja keräsi Sami Kangasmäki, jolle niitä kertyi 34.


title: Pallo and the Boys

text: Kaudella 2010–2011 Pallo & Boys jatkoi Kaukalopalloliigassa. Edelliskauden joukkue pysyi hyvin kasassa sillä ainoastaan pari pelaajaa jätti joukkueen ja tilalle tuli saman verran uusia.


title: Pallo and the Boys

text: Pallo and the Boys pelasi perustamisestaan asti Seinäjoen vanhemmassa jäähallissa, johon mahtuu noin 1000 katsojaa. Siellä se esiintyi myös pelatessaan Kaukalopalloliigassa kaudella 2002–2003. Syksyllä 2004 Seinäjoelle valmistui uusi harjoitusjäähalli. Sen katsomokapasiteetti on 850. Joukkueessa kuitenkin harkittiin, kannattaako uuteen halliin muuttaa, koska kaukalo siellä oli pienempi ja kustannukset suuremmat. Lopulta joukkue kuitenkin siirtyi pelaamaan uuteen halliin. Sen muiden kaupunkien halleja pienempi kaukalo antaa Pallo & Boysille suuremman kotiedun. Kaukalon koko on ainoastaan 26 x 58 metriä. Jääpalloa Pallo & Boys pelaa Seinäjoen tekojääradalla.


title: Pallo and the Boys

text: Pallo & Boys aloitti syksyllä 2008 Veli-Pekka Helinin johdolla myös jääpallotoiminnan jatkamaan Seinäjoen pitkiä jääpalloperinteitä. Jääpalloilijat pelasivat Seinäjoella aiemmin SeiPin ja Seinäjoen Palloseuran riveissä; viimeksi jääpallotoimintaa Seinäjoella oli harjoittanut SeiPPi 1990-luvun puolivälissä. Kaupungissa on kuitenkin tekojääradan vuoksi erittäin hyvät edellytykset jääpallon pelaamiselle, ja myös tilausta lajille oli. Ensimmäisen kauden ajan Pallo & Boysilla toimivat jääpallossa ainoastaan harrasteryhmä ja luistelukerho, vaikka tarkoituksena oli pelata jo muutamia harjoitusotteluitakin. Kaudeksi 2009–2010 oli kuitenkin tarkoitus koota joukkue miesten Suomi-sarjaan eli alimmalle sarjatasolle, mutta se jäi toteutumatta. Edistysaskeleena Pallo & Boys järjesti Ylen Nenäpäivän keräykseen liittyen pääsarjaseurojen Porin Narukerän ja Jyväskylän Seudun Palloseuran välisen harjoitusottelun Seinäjoella.Maalivahdit:


title: Pallo and the Boys

text: Puolustajat:


title: Pallo and the Boys

text: Hyökkääjät:


title: Luxemburgin historia toisen maailmansodan aikana

text: Saksalaiset miehittivät Luxemburgia neljä vuotta (1940–1944) toisen maailmansodan aikana. Ajanjakson aikana maa joutui kovien koetusten alle, ja se johti kansallisten tunnusten kuten jalkapallomaajoukkueen ja luxemburgin kielen asemien vahvistumiseen.


text: Hyökkäys pieneen ja puolueettomaan valtioon oli osa Saksan Westfeldzug-politiikkaa, jossa Luxemburgia ja Belgiaa käytettiin kauttakulkualueina hyökkäyksessä Ranskaan Maginot-linjan ohitse. Hyökkäyssuunnitelmat aloitettiin jo 9. lokakuuta 1939, mutta toteutusta siirrettiin muutaman kerran myöhemmäksi, aina toukokuun kymmenenteen 1940, jolloin Wehrmacht aloitti hyökkäyksen kaikkiin Benelux-maihin.


text: Toisen maailmansodan puhkeaminen 1. syyskuuta 1939 laittoi Luxemburgin hallituksen vaikeaan tilanteeseen. Osa kansasta oli halukas ystävystymään liittoutuneiden kanssa, osa taas halusi pitää kiinni vuoden 1867 Lontoon sopimuksen suomasta puolueettomuudesta. Hallitus aloitti lähestymisen naapurimaihinsa välttääkseen saksalaisten invaasion. Heti sodan puhkeamispäivänä Radio Luxembourg lopetti lähetyksensä.


text: Vuoden 1940 keväällä Saksan ja Ranskan vastaisia rajoja alettiin vahvistaa. Niin kutsuttu ”Schuster-linja”, joka nimettiin luojansa mukaan, muodostui massiivisista teräsovisista betonitiesuluista. Linjan virallinen tarkoitus oli hidastaa mahdollisia hyökkääviä armeijoita ja antaa Luxemburgin puolueettomuuden takaajille aikaa vastatoimiin hyökkääjää vastaan. Ottaen huomioon saksalaisten massiivisen sotilasvoiman linjalla oli kuitenkin lähinnä vain symbolinen merkitys, mutta se auttoi kansalaisten rauhoittamisessa.


text: Lukuun ottamatta muutamia vapaaehtoisjoukkoja, Luxemburgilla ei ollut armeijaa vuoden 1867 Lontoon sopimuksen vuoksi. Muutaman väärän hälytyksen jälkeen keväällä 1940 Saksan ja Ranskan välisen sotilaskonfliktin syttyminen muuttui yhä varmemmaksi.


text: Saksa lopetti koksin viennin luxemburgilaiselle terästeollisuudelle. Tämä esti maata viemästä terästä ja rautaa Isoon-Britanniaan ja Belgiaan, mikä vaikeutti hallituksen asemaa ja pakotti Luxemburgin jossain määrin myötäilemään Saksaa.


text: Schuster-linjan teräsovet määrättiin suljettavaksi 10. toukokuuta 1940, kun saksalaisjoukkojen oli havaittu liikehtivän Our-, Sauer- ja Moseljokien itäpuolella. Samanaikaisesti saksalaisten siviilipukuiset erikoisjoukot, joita maassa asuvat saksalaiset tukivat, niin kutsutut ”Stoßtrupp Lützelburg”, yrittivät sabotoida radiolähetyksiä ja barrikadeja saksalais-luxemburgilaisella rajalla, mutta epäonnistuivat hankkeessaan. Kuninkaallinen perhe evakuoitiin Colmar-Bergin asunnostaan Luxemburgin kaupungin suureen herttuanpalatsiin.


text: Offensiivi alkoi 4:35 aamulla. Saksalaiset eivät kohdanneet huomattavaa vastarintaa, sillä vapaaehtoisjoukot pysyivät reservissä. Ennen iltaa pääkaupunki oli jo miehitetty. Kahdeksalta aamulta ranskalainen kenraali Petietin johtama 3. kevyt ratsuväkidivisioona, jota tuki eversti Jouffaultin komentama 1. spahiprikaati ja 5. panssaripataljoona, ylitti etelärajan, jotta voisi tiedustella saksalaisten liikkeitä. Lopulta nämä joukot perääntyivät Maginot-linjan taakse. Illalla 10. toukokuuta koko maa etelää lukuun ottamatta oli jo miehityksen alainen. Yli 90 000 siviiliä jouduttiin evakuoimaan Esch-sur-Alzetesta Wehrmachtin tieltä. 47 000 pakeni Ranskaan ja 45 000 maan keski- ja pohjoisosiin. Kuninkaallinen perhe pakeni ensin Ranskaan ja Portugaliin ja sittemmin Isoon-Britanniaan.


text: Aluksi luultiin, että miehityksestä selvittäisiin ilman suurempia ongelmia, kuten ensimmäisen maailmansodan aikana tapahtui. Kuitenkin saksalaiset tekivät nopeasti selväksi, että tällä kertaa näin ei tulisi käymään. Saksalaiset laskivat luxemburgilaiset vain yhdeksi saksalaisten alaryhmäksi ja itse maan osaksi kolmatta valtakuntaa. Elokuussa 1942 Luxemburg liitettiin virallisestikin Saksaan.


text: 17. toukokuuta 1940 Volksdeutsche Bewegung perustettiin Luxemburgin kaupungissa Damian Kratzenbergin alaisuuteen. Sen päämääränä oli kääntää yleiset mielipiteet Saksan puolelle propagandan keinoin. 29. heinäkuuta Luxemburg siirrettiin Mosellandin Gauleiterin Gustav Simonin alaisuuteen. Korkea-arvoisena puoluehenkilönä vain itse Adolf Hitler oli hänen yläpuolellansa puoluehierarkiassa. Simonilla oli kaksi hyvin selkeää päämäärää:Hän aloitti toimensa voimakkailla toimenpiteillä:


text: 6. elokuuta 1940 ranskan kielen käyttö kiellettiin. Kielto sisälsi katujen ja kaupunkien ranskankieliset nimet ja jopa sellaisetkin ilmaisut kuten "Bonjour", "Monsieur" ja "Madame". Ranskalaiset nimet muunnettiin niiden saksalaisiin vastineisiin, tai korvattiin jollain, joka kuulosti saksalaisemmalta. Henristä tuli Heinrich, Dupontista tuli Brückner.


text: Syksyllä 1940 poliittiset puolueet, itsenäiset ammattiliitot, parlamentti ja Conseil d’Etat lakkautettiin. Lehdistö ja yhteiskunnalliset järjestöt alistettiin saksalaiskontrolliin. Suuri osa luxemburgilaisesta nuorisosta joutui Reichsarbeitsdienstin palvelukseen.


text: Väestön mielipiteisiin vaikuttamiseksi aloitettiin massiivinen propagandakampanja. Opettajien, virkamiesten ja johtavien taloudellisten tahojen virat olivat vaakalaudalla, elleivät he liittyneet kansallissosialistisiin järjestöihin. Tämä johti laajamittaiseen värväysprosessiin. Ihmisten mielipiteitä saksalaisvallasta rekisteröitiin, ja vastustajia erotettiin töistään, siirrettiin Itä-Saksaan ja pahimmassa tapauksissa lähetettiin keskitysleirille kuolemaan.


text: Ennen hyökkäystä maassa asui yli 3 500 juutalaista, moni heistä pakolaisia Saksasta. Sen jälkeen kun Nürnbergin lait 5. syyskuuta 1940 tulivat voimaan myös Luxemburgissa, juutalaisten elämä muuttui hyvin epäsuotuisaksi. Heidän myymälänsä, omistuksensa ja varallisuutensa takavarikoitiin, ja kaikki juutalaiset työntekijät erotettiin töistään. Heitä ei päästetty julkisiin rakennuksiin, eivätkä he saaneet omistaa lemmikkejä. Elokuun 1940 ja lokakuun 1941 välillä yli 2 500 juutalaista poistui maasta, useimmat heistä Ranskan miehittämättömälle vyöhykkeelle. Myöhemmin monet heistäkin joutuivat miehitetyssä Puolasa sijainneille tuhoamisleireille.


text: 23. elokuuta 1941 juutalaisille asetettiin ulkonaliikkumiskielto, ja heistä tehtiin toisen luokan kansalaisia. Synagogia hävitettiin. Natsit internoivat maahan jääneet 800 juutalaista vanhaan Fünfbrunnenin luostariin. Lokakuun 1941 ja huhtikuun 1943 välisenä aikana heistä 674 siirrettiin Łódźin, Auschwitzin ja Theresienstadtin tuhoamisleireille.


text: 17. kesäkuuta 1943 Gustav Simon julisti, että Luxemburg on juutalaisista vapaa. Tuhoamisleireille siirretyistä 674 juutalaisista vain 36 selvisi hengissä.


text: Julkinen reaktio oli aluksi hiljainen, sillä ensimmäisen maailmansodan muistot eivät olleet pyyhkiytyneet kansan muisteista. Unohtamatta sitä, että kuninkaallinen perhe oli ilmoittamatta paennut maasta. Yleisesti kansan suhtautumisen pystyi jakamaan seuraaviin kategorioihin:


text: Vastarintaa tuki aluksi vain pieni osa kansasta. Sen muodostuminen oli hidas prosessi. Ensimmäiset ryhmittymät saivat alkunsa syksyllä 1940–1941. Aluksi he toimivat ilman yhteistä komentolinjaa, ja toimivat erilaisista motiiveista. Esim. liberaalit vastustivat juutalaisvastaista politiikkaa, ja kommunistinen puolue oli osa vastarintaa. Nämä ryhmittymät kokonaisuudessaan olivat:Maaliskuussa 1944 järjestöt yhdistyivät. Toimenpiteet natsivaltaa olivat yleisesti rajoitettuja psykologiseen sodankäyntiin, ja aseellinen vastarinta oli harvinaisempaa. Monet nuoret miehet liittyivät aseelliseen vastarintaan Ranskassa ja Belgiassa. Kuitenkin, vastarinnan saavutuksia ei tule aliarvioida: vastarinta turvasi moraalisen tuen kansalle graffitien ja lentolappusten keinoin, sekä piilottamalla nuoria, jotka eivät halunneet Wehrmachtin palvelukseen.


text: Yhteistyö miehittäjien kanssa on jotain, mistä ei paljoa puhuta Luxemburgissa. Yhteistyön harjoittajat olivat usein Volkdeutschen Bewegungin riveissä, järjestön, joka tuki natsivaltaa ja osallistui Luxemburgin valtion lakkauttamiseen. Kaikkein uskollisimpien jäsenten lisäksi liittyneitä olivat sellaiset yksilöt, jotka olivat paineen murtamana luopuneet toivosta. Monet historioitsijat arvelevat yhteistyöjärjestelmän olevan suunnilleen yhtä suuri kuin vastarinnan. 2 000 yhteistyöjärjestelmän jäsentä tuomittiin maanpetoksesta sodan lopussa, sisältäen seitsemän teloitettua. Loput heistä armahdettiin 1950-luvulla.


text: Enemmistö kansasta piti päänsä maassa välttääkseen konflikteja viranomaisten kanssa. Kuitenkin, he eivät pitäneet asenteitaan ja mielipiteitään täysin piilossa. Tämä asenne tulee selväksi seuraavista toimenpiteistä:


text: Saksalaisten poliisien paraatin aikana 6. elokuuta 1940 Luxemburgin kaupungissa katselijat pitivät pinssiä, jossa oli Luxemburgin valtion vaakuna. Seurauksena oli viranomaisten väkivaltatoimenpiteitä.


text: 21. lokakuuta 1940 kansallismonumentti Gëlle Fra, muisto vapaaehtoisille luxemburgilaissotilaille, jotka palvelivat ensimmäisessä maailmansodassa ranskalaisten rinnalla, purettiin. Satoja ihmisiä liittyivät mielenosoituksiin, mutta Gestapo hajotti mielenilmaisut. 13 ihmistä pidätettiin.


text: 10. lokakuuta 1941 saksalaiset olettivat, että heidän propagandakampanjansa oli sen verran menestyksekäs, että he voisivat järjestää väestönlaskennan, jossa he kysyivät viattoman oloisia kysymyksiä kansallisuudesta, äidinkielestä ja etnisestä taustasta. Vastarintajärjestöt tajusivat, että tämä oli naamioitu yritys sulattaa Luxemburg Saksan valtakuntaan, ja järjestivät massiivisen kampanjan tiedottamaan kansaa asiasta. "Dräimol Lëtzebuergesch", ”Kolminkertainen luxemburgilainen”, joka muutti väestönlaskennan kansanäänestykseksi. 97 % ilmoitti olevansa etnisesti luxemburgilaisia, ja kirjoittivat usein "Mir wëlle bleiwen wat mir sin", (”Haluamme pysyä minä olemme”) kyselylomakkeisiin. Kun vallanpitäjät tulivat tietoisiksi fiaskosta, kysely lopetettiin. Alistetulle kansalle tämä oli suunnaton moraalivoitto.


text: 30. elokuuta 1942 Reichsarbeitsdienst ja asevelvollisuus tuli voimaan sellaisten henkilöiden kohdalla, jotka olivat syntyneet vuosien 1920 ja 1927 välillä. Wehrmachtiin kutsunnat aiheuttivat yleislakon miehittäjiä vastaan, joka alkoi Wiltzistä 31. elokuuta 1942 ja levisi pian koko maahan. Tämä toimenpide kukistettiin väkivaltaisesti: 21 lakkoilijaa teloitettiin ja satoja lähetettiin keskitysleireille. Pienen valtion rauhanomainen kansannousu suurvaltaa vastaan tuli laajalti tunnetuksi ulkomailla.


text: Arviolta 40 % Wehrmachtiin kutsutuista kieltäytyi ja pakeni miehittäjien silmistä, puolet maan sisälle. Ne, jotka pakenivat Isoon-Britanniaan, liittyivät liittoutuneiden puolelle, ja ottivat osaa Normandian maihinnousuun osana Ensimmäistä Belgialaisprikaatia eli Piron-prikaatia.


text: Jouduttuaan kasvokkain kansan vastarinnan kanssa saksalaiset päättivät ottaa brutaalit keinot käyttöön mitä tahansa vastarinnan muotoa vastaan. Yleislakon jälkeen Gustav Simon julisti hätätilan. Tuhansia pidätettiin ja kidutettiin. Sadat kuolivat keskitysleireillä. Kokonaisia perheitä passitettiin Itä-Saksaan, ja heitä korvattiin saksalaisperheillä. Gestapon päämaja, Villa Pauly, tuli fasistien terrorin tunnuskuvaksi.


text: Syyskuussa 1944 Yhdysvallat vapautti Luxemburgin. He marssivat Luxemburgin kaupunkiin 10. syyskuuta 1944. Saksalaiset perääntyivät ilman taistelua. Ardennien taistelun aikana pohjoisosat uudelleenmiehitettiin. Maaliskuussa 1945 liittoutuneet vapauttivat maan jo toisen kerran. Sodan aaltoliikemäisestä luonteesta johtuen maa raunioitui.


text: Sodan aikana kuoli kaikkiaan 5 703 ihmistä. Tämä oli arviolta 1,8 % maan väestöstä, joka oli tuohon aikaan arviolta 209 000 henkilöä.


title: This Strange Engine

text: This Strange Engine on Marillionin vuonna 1997 julkaistu, yhdeksäs studioalbumi. Se oli ensimmäinen, jonka levy-yhtiönä toimi Castle Communications. Ensimmäinen albumilta julkaistu single oli "Man of a Thousand Faces", josta tehtiin myös musiikkivideo. Lisäksi julkaistiin kaksi muuta, "80 Days" ja "Memory of Water".


title: This Strange Engine

text: Yhtyeen laulaja Steve Hogarth kirjoitti kappaleen "Estonia" tavattuaan ainoan britin, joka selvisi Estonia-laivan onnettomuudesta.


title: Tonttu Toljanteri

text: Tonttu Toljanteri on Yle TV2:n tuottama jouluaiheinen lastenohjelma, jota tehtiin vuodesta 1998 vuoteen 2013. Se toimi tuona aikana lähes joka vuosi Yleisradion joulukalenterisarjana. Sarjan päähenkilöä tonttu Toljanteria näytteli jokaisella tuotantokaudella Kunto Ojansivu.


title: Tonttu Toljanteri

text:
Yksi jakso kestää 5–10 minuuttia, ja 24. jakso on yleensä noin 20 minuutin pituinen. Kukin tuotantokausi on 24-osainen ja jaksot esitettiin joulukalenteripäivien mukaisesti 1.–24. joulukuuta. Sen lisäksi vuosina 1999 ja 2000 on tehty sarjat, jossa on molemmissa kymmenen osaa. Vuoden 1999 "Tonttu Toljanterin tarinoita" esitettiin uusintana vuosina 2001, 2005 ja 2018
sekä vuoden 2000 "" esitettiin uusintana vuonna 2006 ja vuoden 1998 joulukalenteri "Tonttu Toljanterin joulupulma" vuosina 2004 ja 2012. Vuonna 2003 ilmestyi myös elokuva "Tonttu Toljanterin joulumieli".


title: Tonttu Toljanteri

text: Ohjelmat on käsikirjoittanut Annukka Kiuru ja ohjannut Olli Mononen. Jaksot on kuvattu Survon kartanossa, Jyväskylässä. Pari viimeistä vuotta (2011, joulukalenteri Tonttu Toljanterin Tuhmaikä) ja (2013, joulukalenteri Toljanteri Tonttujen Tonttuna) kuvattiin Tampereella studiossa, jonne rakennettiin Survon kartanon sisätiloista täydellinen kopio. Kuvaukset tehtiin yleensä heinäkuussa ja talvella.


title: Tonttu Toljanteri

text: Uusi "" korvasi Tonttu Toljanterin jouluna 2014.


title: Tonttu Toljanteri

text: 1.12. Tonttu Toljanteri lyö vahingossa Joulupukkia tikapuilla päähän ja tämä menettää muistinsa. Toljanteri tekee kaikkensa salatakseen tämän muilta muun muassa tekemällä pukin työt ja käännyttämällä kaikki, jotka ovat menossa tapaamaan pukkia. Toljanteri on myös ihastunut Lääkäri Lettuun, mutta on liian ujo sanoakseen mitään. 24.12 pukin pitäisi lähteä jakamaan lahjoja, mutta pukin muisti ei ole vieläkään palautunut. Toljanteri lyö pukkia tikapuilla vahingossa uudestaan, mikä saa joulupukin muistin palaamaan.


title: Tonttu Toljanteri

text: Tonttu Toljanterin tarinoita sarjassa vietettiin uuttavuotta ja loppiaista. Sarjasta on myös laulu "Apua, housut palaa" ja "Möröt piiloon". Jaksoja ovat muun muassa "Möröt piiloon", "Toljanterin kasvupyrähdys", "Puhuvat nuket" ja "Näkymättömyyskone".


title: Tonttu Toljanteri

text: Tonttulan elämää: Muutamia jakson nimiä ovat "Reilun pelin säännöt", "Toljanterin korvatulehdus", "Eksyksissä" ja "Lentsua Tonttulassa".


title: Tonttu Toljanteri

text: Amerikan-tonttu Hilda Häkkyrä valittaa, että lapset villiintyvät Tonttu-TV:n lelumainoksista. Joulupukki aloittaa uuden ohjelman, jonka tähdeksi Tonttu Toljanteri pestataan. Hänen pitää viihdyttää lapsia, mutta sanaa "joulu" ei saa mainita. ""Antaa joulun tulla sydämiimme pikkuhiljaa, päivä päivältä ja yö yöltä. Mitä sitä heti ahnehtimaan"," kuuluu Joulupukin ohje.


title: Tonttu Toljanteri

text: Korvatunturille haetaan pikaposteljoonia, ja hakijoita on kaksi. Viänänen ja Korvanen tulevat pukin luokse kuulotarkastukseen ja raportin antoon. Korvanen jää kuuntelemaan oven taakse muorin ja pukin puheita, ja hän kuulee pukin halusta jäädä eläkkeelle ja että seuraajakseen pukki ehdottaa Toljanteria. Tästä Korvanen suuttuu ja alkaa sabotoida Toljanterin töitä ja uskottelee toisen pikaposteljoonihakijan uskomaan Toljanterin tehneen kaikki ilkeydet. Lopuksi totuus tulee ilmi ja kaikilla on joulumieli.


title: Tonttu Toljanteri

text: Joulumuori sairastuu unipöpöön (unipöpö on yli 500 vuotta ylitöitä tehneiden tonttujen tauti) ja Toljanteri rupeaa hoitamaan tämän töitä ja vie hänet omalle pankolleen väittäen, että siellä on joulumörkö. Toljanteri hoitaa itse kaikki muorin työt ja keksii aina syyn, miksi muori ei ole tavoitettavissa. Hän ei halua kaikkien menevän paniikkiin kuullessaan muorin olevan joulun alla sairaana. Aattona muori kuitenkin tulee muiden kanssa perinteiseen puurojuhlaan.


title: Tonttu Toljanteri

text: Muutosuhan alle joutuu konsulttitontun (Tommi Eronen) toimesta koko joulu, minkä myötä selviää miten turvatonta on sekä lapselle että aikuiselle kun kaikki halutaan muuttaa.


title: Tonttu Toljanteri

text: Äkäampiainen pistää Toljanteria 1.12. ja Toljanterilla alkaa tuhmaikä kiukutteluineen pahaan aikaan joulun alla. Toljanteri päättää salata asian kaikilta, ettei häneltä vaan jää lahjat saamatta. 12.12 Toljanteri palkkaa makkara- ja unisatupalkalla vahingossa tonttulaan eksyneen Nuutin Apu-Toljanteriksi, jotta tämä näyttelisi häntä, aina kun saa äkäilykohtauksen.


title: Tonttu Toljanteri

text: Tonttu Toljanteri paljastaa muita tonttuja vartioivan Tonttujen tontun ja joutuu tämän tuuraajaksi.


title: Tonttu Toljanteri

text: Tonttu Toljanteri: Sarjojen päähenkilö. Luonteeltaan hyväsydämminen ja hyväntahtoinen, vaikka saataa sortua tekemään tyhmyyksiä hetken mielijohteesta. Tituleeraa itseään "Joulupukin oikeaksi kädeksi" , eli tekee lasten kirjeiden pohjalta valmiita lahjatoivelistoja pukille. Toljanteri on myös ihastunut Lääkäri Lettuun ja tunne on ollut ilmeisen molemmin puoleista, vaikkakin pari ei ole koskaan virallisesti seurustellut. Toljanterin tunnetuimmat sananparret ovat "kehvatsu", "mavonsilimä" ja Möröt piiloon!". Hahmo esiintyi kaikissa sarjan sarjoissa. Toljanteria näytteli Kunto Ojansivu. Ensiesiintyminen jaksossa "Himmeli kattoon" (1.12.1998) ja viimeinen esiintyminen jaksossa "Aaton arvoitus" (24.12.2013).


title: Tonttu Toljanteri

text: Joulupukki: Jouluisin lahjoja jakava mies, joka ymmärtää kaikkia maailman kieliä ja kaikkien maailman lapsien toiveita. Joulupukki ottaa myös vastaan partiotonttujen raportteja joiden pohjalta tehdään päätökset joululahjoista. Joulupukki menetti kerran muistinsa Toljanterin lyötyä häntä tikapuilla, mutta muisti palautui Toljanterin lyötyä pukkia vahingossa uudestaan. Hahmo esiintyi kaikissa sarjan sarjoissa. Joulupukkia näytteli vuosina 1998-2011 Jukka Pääkkönen ja vuonna 2013 Ilkka A. Jokinen. Ensiesiintyminen jaksossa "Himmeli kattoon" (1.12.1998) ja viimeinen esiintyminen jaksossa "Aaton arvoitus" (24.12.2013).


title: Tonttu Toljanteri

text: Joulumuori: Joulupukin vaimo. Työskentelee enimmäkseen herkkuosastolla leipoen, mutta tekee myös muita töitä. Sairustui kerran unipöpöön tehtyään yli 500 vuotta ylitöitä. Hahmo esiintyi kaikissa sarjan sarjoissa. Joulumuoria näytteli Satu Säävälä. Ensiesiintyminen jaksossa "Himmeli kattoon" (1.12.1998) ja viimeinen esiintyminen jaksossa "Aaton arvoitus" (24.12.2013).


title: Tonttu Toljanteri

text: Lääkäri Lettu: Korvatunturin lääkäri. Toljanteri on ihastunut Lääkäri Lettuun (ja Lääkäri Lettu ilmeisesti Toljanteriin) mutta pari ei ole koskaan virallisesti seurustellut. Hahmo esiintyi kaikilla sarjan kausilla. Lääkäri Lettua näytteli Kirsi Laamanen. Ensiesiintyminen jaksossa "Lääkäri Lettu" (2.12.1998) ja viimeinen esiintyminen jaksossa "Aaton arvoitus" (24.12.2013).


title: Tonttu Toljanteri

text: Viänänen: Partiotonttu Kuopiosta. Puhuu vahvasti murteella. Huutaa yleensä saapuessaan Tonttulaan "Raporttia rapsahtelloo Kuopion suunnalta!". Hahmo esiintyi kaikissa sarjan sarjoissa. Viänästä näytteli Erkki Teittinen. Ensiesiintyminen jaksossa "Viänäne" (4.12.1998) ja viimeinen esiintyminen jaksossa "Aaton arvoitus" (24.12.2013).


title: Tonttu Toljanteri

text: Sähkömiestonttu: ("Tonttu Toljanterin joulupulman" lopputeksteissä "Sähkistonttu") Tonttu sähköosastolta (varhaisimmissa jaksoissa elektroniikkaosasto). Leskimies, jonka suurta herkkua ovat lasimestarin sillit. Hahmo esiintyi sarjoissa vuosina 1998-2010. Sähkömiestonttua näytteli Jussi Rekonen. Ensiesiintyminen jaksossa "Lipevä kala" (9.12.1998) ja viimeinen esiintyminen jaksossa "Oikea joulu" (24.12.2010).


title: Tonttu Toljanteri

text: Hilda Häkkyrä: Amerikassa vaihtotonttuna ollut tonttu, joka on ihastunut Toljanteriin. Puhuu suomea hieman murtaen, sillä on vaihdossa ollessaan unohtanut kielen. On myös varsin kovaääninen. Hahmo esiintyi sarjoissa vuosina 1999-2003. Hilda Häkkyrää näytteli Anneli Karppinen. Ensiesiintyminen jaksossa "Näkymättömyyskone" (29.11.1999) ja viimeinen esiintyminen jaksossa "Talvisia mietteitä" (10.12.2003).


title: Tonttu Toljanteri

text: Tietokonepääte: Tonttulan tietokone, jonka Toljanteri tilasi saadakseen tietää vastauksen muistin palauttamiseen. Tykkää korpuista. Hahmo esiintyi sarjoissa vuosina 1998-2003. Tietokonepäätettä näytteli Jarmo Nivala. Ensiesiintyminen jaksossa "Tietokone Tonttulaan" (10.12.1998) ja viimeinen esiintyminen jaksossa "Väärä päivitys" (21.12.2003).


title: Tonttu Toljanteri

text: Lähde:


title: Tonttu Toljanteri

text: Vuoden 1999 sarja on julkaistu VHS:nä vuonna 1999 nimellä "Tonttu Toljanterin parhaat" ja siinä on kaikki kyseisen sarjan kymmenen jaksoa. Sama sarja julkaistiin 19.10.2011 DVD:nä nimellä "Tonttu Toljanterin tarinoita". Samana päivänä jolloin "Tonttu Toljanterin tarinoita" julkaistiin, julkaistiin myös vuoden 2007 joulukalenterin kaikki 24 osaa DVD:nä nimellä "Joulukalenteri - Tonttu Toljanteri muorin töissä." 16.10.2013 julkaistiin DVD:nä vuonna 2003 tehty elokuva "Tonttu Toljanterin joulumieli". 5.11.2014 julkaistiin DVD:nä vuoden 2013 joulukalenteri "Tonttu Toljanteri tonttujen tonttuna" 8.10.2016 julkaistiin DVD:nä vuoden 2010 joulukalenteri nimellä "Joulukalenteri - Tonttu Toljanteri ja oikean joulun salaisuus". 10.11.2017 julkaistiin DVD:nä vuoden 2011 joulukalenteri nimellä "Joulukalenteri - Toljanterin Tuhmaikä."19.10.2018 julkaistiin DVD kokoelma Tonttu Toljanteri - Joulujuhlakokoelma joka sisältää kaikki Tonttu Toljanteri DVD:T vuosilta 1998–2013. 2.11.2018 julkaistiin DVD:nä vuoden 1998 joulukalenteri nimellä Joulukalenteri - Tonttu Toljanterin Joulupulma.


title: Tonttu Toljanteri

text: Vuonna 2016 julkaistiin Annukka Kiurun kirjoittama kirja "Tonttu Toljanteri ja joulupukin salainen tehtävä". Lokakuussa 2017 julkaistiin toinen Annukka Kiurun kirjoittama kirja "Tonttu Toljanteri ja outo jouluvieras".


title: Tonttu Toljanteri

text: Lisäksi vuonna 2000 on julkaistu myös CD-levy nimeltä "Tonttu Toljanteri - Kukahan se kaikki keinot keksii". Levyllä on Toljanteri-sarjassa kuultuja lauluja, kuten "Möröt piiloon".


title: Tonttu Toljanteri

text: Internetiin laadittiin joulukuussa 2008 adressi, jossa vaadittiin Tonttu Toljanterin vanhoja ja uusia jaksoja. Adressin allekirjoitti 600 ihmistä, mutta ehdotus ei mennyt läpi, vaikka Yle harkitsikin asiaa. Uusi adressi laadittiin vuodelle 2010. Yle on huomioinut molemmat adressit.


title: Puumies

text: Puumies on etenkin nopeutta vaativa ulkoleikki.


title: Puumies

text: Leikissä on tarkoitus pysyä mukana mahdollisimman kauan ilman, että puumies näkee leikkijän.


title: Puumies

text: Puumiestä voi leikkiä missä paikassa tahansa, jossa on näköesteitä.


title: Puumies

text: Yksi leikkijöistä valitaan puumieheksi. Seuraavaksi valitaan puu, tanko tai muu vastaava. Puumies aloittaa laskemaan viidestätoista alaspäin. Kaikki käyvät koskettamassa puumiestä hänen laskiessa ja juoksevat piiloon. Puumiehen päästyä nollaan hän kääntyy ympäri. Puumies ei saa poistua puun luota. Puumiehen on pidettävä puusta kiinni koko ajan. Jos puumies näkee leikkijän, hän huutaa leikkijän nimen, ja nähty leikkijä putoaa. Ensimmäisestä pudonneesta tulee puumies seuraavan kerran leikittäessä. Jos puumies ei näe ketään, hän laskee uudestaan yhtä pienemmästä luvusta alaspäin. Leikki jatkuu samalla tavalla, kunnes puumies on laskenut yhdestä alaspäin tai nähnyt kaikki leikkijät.


title: Puumies

text: Leikin voittaja on se, joka on viimeisenä leikissä mukana.


title: Anders Hedberg

text: Anders Hedberg (s. 25. helmikuuta 1951 Örnsköldsvik, Ruotsi) on entinen jääkiekkoammattilainen ja ensimmäisiä Pohjois-Amerikassa menestyneitä eurooppalaispelaajia. Ruotsissa hänen seuransa olivat MODO Hockey (1967–1972) ja Djurgårdens IF Hockey (1972–1974).


title: Anders Hedberg

text: Maanmiehensä Ulf Nilssonin kanssa Hedberg siirtyi vuonna 1974 Winnipeg Jets -seuraan, joka pelasi World Hockey Association -liigassa. Laitahyökkääjä Hedberg oli pian sensaatio WHA:ssa tehtyään 100 tehopistettä vain 65:ssä tulokaskaudella pelaamassaan ottelussa. Hänen ketjunsa keskushyökkääjä oli Ulf Nilsson ja sen toisessa laidassa pelasi jääkiekon supertähti Bobby Hull.


title: Anders Hedberg

text: Hedberg oli keskeisessä osassa joukkueensa Jetsin voittaessa WHA-mestaruuden Avco World Trophyn vuosina 1976 ja 1978. Kesällä 1978 Nilsson ja Hedberg allekirjoittivat sopimuksen NHL-seura New York Rangersin kanssa. Hedberg keräsi kaikkiaan 856 pistettä Pohjois-Amerikan ammattisarjoissa pelaamissaan 751 ottelussa. Hän päätti uransa Rangersissa 1985.


title: Anders Hedberg

text: Hän pelasi NHL:n tähtijoukkueessa Challenge Cupissa 1979.


title: Anders Hedberg

text: Anders Hedberg oli Ruotsin jääkiekkomaajoukkueen General Manager vuosina 2000–2002.


title: Konstantinuksen lahjakirja

text: Konstantinuksen lahjakirja ( tai "Constitutum domini Constantini imperatoris") on todennäköisesti 700-luvun lopulla tai 800-luvun alkupuolella väärennetty dokumentti, joka antaa ymmärtää olevansa keisari Konstantinus Suuren useita satoja vuosia aiemmin kirjoittama.


title: Konstantinuksen lahjakirja

text: Lahjakirjassa Konstantinus antaa paavi Sylvester I:lle ja hänen seuraajilleen vallan Roomaan ja Länsi-Rooman kaupunkeihin. Tämä oli niin sanottu Pyhän Pietarin perintö. Lisäksi asiakirjan mukaan paaville annettiin keisarin arvomerkit ja papeille senaattoreja vastaava arvo. Konstantinukselle jäi lahjakirjan mukaan Itä-Rooma. Lahjakirjan mukaan lahjoituksen syynä oli paavin keisarille antamat kristinuskoa koskevat neuvot. Paavi oli lahjakirjan mukaan myös kastanut hänet. Lahjakirjassa mainitaan myös, että Konstantinus on tarjonnut paaville omaa keisarinkruunuaan, mutta paavi oli kieltäytynyt siitä.


title: Konstantinuksen lahjakirja

text: Lahjakirjassa sanotaan myös, että sen sisällön kyseenalaistavat henkilöt joutuvat ikuiseen kadotukseen, saavat vastaansa apostolit Pietarin ja Paavalin ”tässä ja tulevassa elämässä”, joutuvat turmioon Saatanan mukana ja palavat alimmassa helvetissä.


title: Konstantinuksen lahjakirja

text: Vuonna 756 frankkien kuningas Pipin Pieni luovutti Rooman kaupungin katolisen kirkon haltuun, mikä loi pohjan Kirkkovaltion syntymiselle. Suojautuakseen tulevilta vaatimuksilta kirkko tarvitsi todisteen, että sillä oli laillinen ja historiallinen oikeus kaupunkiin. Samana vuonna paavinistuimen arkistosta ”löytyi” 400 vuotta vanha lahjakirja keisari Konstantinus Suurelta. Lahjakirja oli luultavasti paavin kuuriassa tehty väärennös, mutta sen tekijää tai tilaajaa ei tiedetä varmuudella. Pipin Pienen ja mahdollisesti myös lahjakirjan innoittamina frankkivaltakunnan keisarit Kaarle Suuri ja Ludvig Hurskas luovuttivat Kirkkovaltiolle lisää maita vuosina 774 ja 814–816.


title: Konstantinuksen lahjakirja

text: Konstaninuksen lahjakirjan nojalla voitiin väittää Rooman keisareille aiemmin kuuluneen maallisen vallan siirtyneen paaveille. Lisäksi sydänkeskiajalla paavinistuin alkoi tulkita asiakirjaa entistäkin rohkeammin. Esimerkiksi vuonna 1155 englantilaissyntyinen paavi Hadrianus IV ilmoitti luovuttavansa koko Irlannin Englannin kuningas Henrik II:lle vedoten siihen, että Konstantinuksen lahjakirjassa ”kaikkien saarten sanotaan kuuluvan Rooman kirkolle”. Todellisuudessa lahjakirja ei mainitse mitään kaikkien saarten kuulumisesta kirkolle. Osa keskiajan paaveista julisti lahjakirjan perusteella paavin herruuden ulottuvan koko maailmaan. Tämä huipentui paavi Bonifatius VIII:n vuonna 1302 julkaisemassa Unam Sanctam -bullassa.


title: Konstantinuksen lahjakirja

text: Kirkon piirissä Konstantinuksen lahjakirjaa pidettiin pitkään aitona, mutta sen sisältö kyseenalaistettiin muualla jo keskiajalla. Lahjakirjan aitoutta epäili julkisesti ensimmäisenä Pyhän saksalais-roomalaisen keisarikunnan keisari Otto III vuonna 1001, samassa yhteydessä kun hän lahjoitti paaville lisää maita keisarillisena armonosoituksena. Katolinen kirkko kuitenkin puolusti kiivaasti lahjakirjan aitoutta ja vuoden 1184 Veronan synodi julisti sen epäilyn harhaoppiseksi rikokseksi. Ainakin kaksi henkilöä poltettiin roviolla, kun he olivat kyseenalaistaneet lahjakirjan aitouden. Humanistit Nicolaus Cusanus ja Lorenzo Valla todistivat lopulta lahjakirjan väärennökseksi tekstianalyysin avulla. Kun paavi Eugenius IV oli havitellut itselleen Napolin kuningaskuntaa, oli Napolin kuningas Alfonso värvännyt Lorenzo Vallan tekemään propagandaa paavia vastaan. Vuonna 1440 Valla julkaisi pamfletin "De falso credita et emenita Constantini donatione declamatio" (”Tutkielma Konstantinuksen väitetyn lahjakirjan väärennöksestä”). Hän huomasi, että tekstissä esiintyi latinankielisiä ilmaisuja, joita ei käytetty vielä lahjakirjan väitetyn syntyhetken aikaan. Paavi Pius VI myönsi lahjakirjan väärennökseksi lopulta vuonna 1789.


title: Konstantinuksen lahjakirja

text: On pidetty mahdollisena, että sama henkilö, joka väärensi Konstantinuksen lahjakirjan, laati myös talvella 755–756 niin sanotun Pietarin kirjeen, eli paavi Stefanus III:lta frankkien kuningas Pipin Pienelle pyhän Pietarin nimissä lähetetyn avoimen kirjeen, jossa pyydettiin frankkeja auttamaan paavia sodassa langobardeja vastaan.


title: Panzergranate 39

text: Panzergranate 39 eli Pzgr. 39 oli saksalainen toisen maailmansodan aikainen panssarikranaatti. Sitä valmistettiin lukuisissa eri kaliipereissa, ja se oli merkittävin saksalaisten panssarintorjunta- ja panssarivaunukanuunoissaan käyttämä panssarikranaattityyppi. Kranaatista on joskus käytetty myös epävirallista nimeä Panzersprenggeschoß 39.


title: Panzergranate 39

text: Kranaatin runko oli sorvaamalla valmistettu erittäin kovasta ja kestävästä, muun muassa kromia, nikkeliä ja piitä sisältävästä erikoisteräksestä. Kranaatin rungon saatua lopullisen muotonsa se kuumakarkaistiin. Runko valmistettiin joko yhdestä tai kahdesta aihiosta. Kaksiaihioisissa kranaateissa rungon sylinterimäinen alaosa oli säästösyistä valmistettu tavallisesta hiiliteräksestä ja vain kärkiosa karkaistusta erikoisteräksestä. Tässä tapauksessa kärkiosa kiinnitettiin loppurunkoon kitkahitsaamalla. Runkoon oli kiinnitetty myös johtorengas tai -renkaat. Rungon kärjen päässä oli melko tylppä, hitsaamalla kiinnitetty teräväsärmäinen kärkikappale, jonka tarkoituksena oli estää kranaatin varsinaisen rungon murtuminen tai kimpoaminen sen kohdatessa panssarilevyn. Kärkikappaleita valmistettiin sekä "pehmeinä" että kovina versioina. Pehmeät kärkikappaleet olivat kovuudeltaan samaa luokkaa kranaatin rungon peräosan kanssa. Kovat kärkikappaleet taas oli kuumakarkaistu selvästi kovemmiksi. Koska kärkikappaleen aerodynaamiset ominaisuudet olivat huonot, sen kärkiosan päällä oli ohuesta metallilevystä valmistettu ballistinen kärki, joka antoi ammukselle aerodynaamisesti edullisemman muodon. Puolittaisen poikkeuksen tästä muodosti 50 mm Pzgr. 39, jossa ei ollut ballistista kärkeä.


title: Panzergranate 39

text: Räjähdysainelataus oli sijoitettu kranaatin rungon pohjassa olevaan poraukseen. Porauksen suuaukossa oli kierteet, joihin pohjasytytin kiinnittyi. Pohjasytyttimen pohjaan oli kiinnitetty tulen tähystämistä helpottava, panosliekistä syttyvä valojuovapanos. Räjähdysainelatauksista yleisin oli montaanivahalla flegmatoitu puristettu heksogeeni, 50 mm kranaateissa taas pääasiassa pentriitti, niin ikään montaanivahalla flegmatoituna. Räjähdysainelataukset olivat melko pieniä, vain noin 0,3–0,6 % ammuspainosta, sillä suuren latauksen vaatima isompi poraus kranaatin sisällä olisi heikentänyt kranaatin rakennetta läpäisytehon kustannuksella. Suhteellisesti pienelläkin latauksella oli kuitenkin suuri tuhovaikutus panssarinläpäisyn jälkeen, etupäässä sirpale- ja sytytysvaikutuksen muodossa. Panzergranate 39:ää käytettiin panssarivaunu- ja panssarintorjuntatykeissä yksinomaan patrunoituna. Patrunoidussa laukauksessa ammus ja hylsy on liitetty yhdeksi kokonaisuudeksi, patruunalaukaukseksi. Patruunalaukaus kootaan työntämällä ammus ensin johtorenkaan alaosan tasalle hylsyn sisään ja sen jälkeen puristamalla hylsyn suu ammuksen peräosassa oleviin puristusuriin.


title: Panzergranate 39

text: Kranaatista valmistettiin eri versioita, joiden rakenteelliset erot olivat vähäisiä. Esimerkiksi 88 mm Pzgr. 39-1 –versiossa teräs oli aiempaa laadukkaampaa ja 88 mm Pzgr. 39/43:ssa taas johtorenkaita oli levennetty. KwK 42 ja Pak 42 –tykeissä käytetyssä 75 mm Pzgr. 39/42:ssa taas johtorenkaiden määrä oli lisätty kahteen. Kranaattien merkinnöissä käytetty lyhenne "FES" viittasi sintratusta raudasta, ja "FEW" taas meltoraudasta valmistettuun johtorenkaaseen. Useille kaliipereille tehtiin myös Panzergranate 39 Al-versiota, joka oli panssarisytytyskranaatti. Tämä ammus erosi muista Panzergrante 39:n malleista vain räjähdysainelatauksen koostumuksen osalta. Sytytysvaikutus oli nimittäin saatu aikaan käyttämällä kranaatin räjähdyspanoksena heksaalia, eli alumiinijauheella terästettyä montaanivahalla flegmatoitua heksogeenia. Erikoisin muunnos oli kuitenkin joillekin kenttätykeille valmistettu alikaliiperinen, irtoavilla ohjausosilla varustettu Panzergranate 39 TS (Treibspiegel) -panssarikranaatti. Esimerkiksi 105 mm leichte Feldhaubitze 18 (suom. 105 H 33) –kenttähaupitsin Pzgr. 39 TS –panssarikranaatti oli valmistettu liittämällä tavalliseen 75 mm Panzergranate 39:ään irtoavat ohjausosat. Kartussilaukauksia ampuvissa kenttätykeissä ei luonnollistetikaan käytetty patruunalaukausta Panzergranate 39 TS –kranaattejakaan ammuttaessa.


title: Panzergranate 39

text: Panzergranate 39:llä varustetuista patruunalaukauksista käytettiin nimeä Panzergranatpatrone 39, (Pzgr. Patr. 39) eli "panssarikranaattipatruunalaukaus 39" tai "patrunuoitu panssarikranaattilaukaus 39". Lisämerkinnöistä ilmeni tavallisesti myös laukauksessa mukana oleva sytytin ja se, mille tykille laukaus oli tarkoitettu. Näin ollen patrunoituna laukauksessa saattoi olla esimerkiksi seuraavanlainen merkintä: "7.5 cm Pzgr. Patr. 39 FES Kw.K 40 Bd Z 5103", eli "75 mm patrunoitu panssarikranaattilaukaus 39 rautajohtorenkaalla KwK 40 –tykille, sytytin Bd.Z. 5103 "


title: Panzergranate 39

text: Myös Suomen puolustusvoimat käytti Panzergranate 39:ää ainakin neljässä erilaisessa saksalaisperäisessä tykkimallissa. Tykkimallit olivat seuraavat: 75 K/40 (7,5 cm Pak 40) ja 50 K/38 (5 cm Pak 38) –panssarintorjuntatykit, 75 PsvK 40 (7,5 cm KwK 40) –panssarivaunukanuuna, joka oli Sturmgeschütz III Ausf. G –rynnäkkötykkien ja Panzer IV Ausf. J –panssarivaunujen pääase, sekä 88 Itk 37 RMB –ilmatorjuntatykki (8,8 cm Flak 37). Tällä ilmatorjuntatykkikalustolla panssarikranaatteja ei Suomessa ilmeisesti jouduttu tositilanteessa ampumaan lainkaan.


title: Panzergranate 39

text: Suomessa kranaatit saivat alkuperäisistä saksalaisista nimistä poikkeavat Suomen puolustusvoimien ampumatarvikenimikekäytännön mukaiset uudet nimikkeet. Suomessa oli sodan aikana ja vielä sen jälkeenkin käytössä seuraavat nimikkeet 75 ja 88 mm Panzergranate 39 -panssarikranaateille: "75 pshekrv rj 22/27–ps" (7,5 cm Pzgr. 39 [rautajohtorenkaalla]) ja "88 pshkrv rj 54/56-K" (8,8 cm Pzgr. 39 [rautajohtorenkaalla]).


title: Panzergranate 39

text: Esimerkkinä 75 mm Panzergranate 39 FES:n tiedot:


title: Kalle Keskinen

text: Kalle Jaakko Sakari Keskinen (s. 6. toukokuuta 1980 Ylihärmä) on suomalainen tapahtumapromoottori ja entinen ralliautoilija.


title: Kalle Keskinen

text: Keskisen järjestämistä musiikkitapahtumista merkittävin on ollut rock-yhtye Bon Jovin Helsingin olympiastadionilla 16. kesäkuuta 2008 järjestetty konsertti, joka on yksi suurimmista Suomessa järjestetyistä isoon stadionkonserttiluokkaan luettavista konserteista noin 44 000 katsojalla.


title: Kalle Keskinen

text: Keskinen tuli suurelle yleisölle tunnetuksi tuomalla Hartwall Arenalle kahteen konserttiin amerikkalaisen räppärin 50 Centin marraskuussa 2006. Keskinen on järjestänyt myös seuraavien maailmantähtien Suomen konsertteja: Bon Jovi, Britney Spears, Backstreet Boys, Bryan Adams, Jay-Z, Guns N’ Roses, Avicii, Kanye West ja Snoop Dogg. Hänen ensimmäinen festivaalinsa on Seinäjoen Vauhtiajot – Race & Rock, jota hän on järjestänyt vuodesta 2004. Vuonna 2013 Suomen neljänneksi suurin festivaali, ja sen autourheilutapahtuma valittiin Suomen parhaaksi. Tapahtuma keräsi 59 200 kävijää kesällä 2014. Heinäkuussa 2018 Seinäjoen Vauhtiajojen täyttäessä 15 vuotta festivaalissa oli 60 000 vierasta sen eri tapahtumissa.


title: Kalle Keskinen

text: Tammikuussa 2008 uutisoitiin Kalle Keskisen perustavan SK Festivals Oy -nimisen festivaaleja ja ulkoilmatapahtumia järjestävän yrityksen yhdessä Seppo "Sedu" Koskisen kanssa. Yhteistyö on kuitenkin jo päättynyt.


title: Kalle Keskinen

text: Keskisen yhtiö Speed Promotion & Agency ajautui konkurssiin lokakuussa 2010. Kalle Keskinen vapautui 8. toukokuuta 2018 liiketoimintakiellosta, jonka taustalla on tuomio talousrikoksista. Kalle Keskinen sai vuoden 2015 alussa syytteet törkeistä kirjanpitorikoksista sekä törkeistä velallisen epärehellisyyksistä, joista syyttäjä vaati Keskiselle vankeusrangaistusta. Oikeus langetti Keskiselle kaksi vuotta ja neljä kuukautta ehdotonta vankeutta sekä liiketoimintakiellon, joka oli voimassa 1.1.2020 asti. Keskinen tuomittiin menettämään 75 000 euroa hyötynä valtiolle ja korvaamaan yritystensä Speed Festivals Oy:n ja Speed Promotion & Agency Oy:n konkurssipesille yli 300 000 euroa. Vaasan hovioikeudessa Keskinen todettiin vuonna 2016 syylliseksi talousrikoksiin muun muassa törkeästä kirjanpitorikoksesta, törkeästä velallisen petoksesta, törkeästä velallisen epärehellisyydestä ja törkeästä veropetoksesta. Rikoksiksi katsottiin varojen siirrot Keskisen yhtiöiden välillä. Hovioikeuden tulkinnan mukaan kyseessä ei ollut tietoinen järjestely yhtiöiden velkojien vahingoksi, eikä henkilökohtaisen hyödyn tavoittelu. Hovioikeuden mukaan tilanne oli lähinnä hyväksyttävyyden rajat ylittäneestä pyrkimyksestä pelastaa liiketoiminta. Keskinen on sopinut korvauksista entisten yhtiöidensä konkurssipesien kanssa. Lisäksi hän on maksanut velkansa verottajalle sekä nykyiselle Loud N' Live Promotions -yhtiölleen. Keskinen on kommentoinut maksaneensa kaiken:


title: Kalle Keskinen

text: – Nyt parasta onkin se, että pöytä on puhdas.


title: Kalle Keskinen

text: Hovioikeus on huomauttanut, ettei varojen siirroissa Keskisen eri yhtiöiden välillä ollut kyse tietoisesta järjestelyistä velkojien vahingoksi tai henkilökohtaisen hyödyn tavoittelemisesta.


title: Kalle Keskinen

text: Kalle Keskinen sai 8. toukokuuta 2018 nimenkirjoitusoikeuden takaisin liiketoimintakiellon päätyttyä. Tällöin hän jatkoi Loud N’ Live Promotionsin toimitusjohtajana.


title: Kalle Keskinen

text: Loud N´ Live Promotions Oy on festivaalien järjestäjänä Suomen isoimpia yksityisiä toimijoita. Lisäksi se järjestää konsertteja ja tapahtumia.


title: Kalle Keskinen

text:
Vuonna 2018 yritys järjesti seuraavat festivaalit ja konsertit:
Kalle Keskinen on toiminut promoottorina 15 vuotta. Hän on sanonut:


title: Kalle Keskinen

text: – On pyrkinyt tekemään isoja asioita nöyrällä asenteella, vaikka kaikki tekemiseni ei ehkä ihmisten silmissä ole nöyrältä vaikuttanut.


title: Kalle Keskinen

text: – Ihmisillä on monenlaisia riippuvuuksia. Mä olen riippuvainen siitä, että on pakko ottaa riskejä.


title: Kalle Keskinen

text: Vuonna 2006 Keskinen osallistui ralliautoilussa kansainväliseen Fiesta Sporting Trophy WRC -sarjaan. Vuonna 2005 hän ajoi Saksan rallisarjassa kolmanneksi.


title: Kalle Keskinen

text: Kalle Keskisen isä on suursijoittaja Jaakko Keskinen, joka on kuulunut lentoyhtiö Finncomm Airlinesin omistajiin. Suvulla on Seinäjoella patjatehdas Uness Oy.


title: Kalle Keskinen

text: Kalle Keskinen sai vuoden 2015 alussa syytteet törkeistä kirjanpitorikoksista sekä törkeistä velallisen epärehellisyyksistä, joista syyttäjä vaati Keskiselle vankeusrangaistusta. Oikeus langetti Keskiselle kaksi vuotta ja neljä kuukautta ehdotonta vankeutta sekä liiketoimintakiellon, joka on voimassa 1.1.2020 asti. Keskinen tuomittiin menettämään 75 000 euroa hyötynä valtiolle ja korvaamaan yritystensä Speed Festivals Oy:n ja Speed Promotion & Agency Oy:n konkurssipesille yli 300 000 euroa.


title: Augmentti

text: Augmentti eli kunnialisäys on erinomaisen aikaansaannoksen johdosta kilpeen, kypäränkoristeeseen tai kilvenkannattajaan sijoitettavaksi myönnetty tunnus, usein kunniamerkki. Augmentti kuvastaa yleensä jollakin tavalla myöntämisensä aiheuttanutta seikkaa tai myöntäjäänsä. Esimerkiksi Ranskan kuninkaan myöntämä augmentti oli usein heraldinen lilja, jollaisia oli kuninkaiden vaakunoissa. Augmentti sijoitetaan kilvellä yleensä joko lakioon, kolkkaan tai sydänkilpeen, mutta muukin sijoittelu on mahdollista.


title: Augmentti

text: Augmentin myöntää hallitsija tai tätä edustava. Suomessa sekä muissa maissa, joissa ei ole varsinaista virallista vaakunajärjestelmää, on augmentti erittäin harvinainen. Suomessa ainoa itsenäisyyden ajan augmentiksi laskettava tapaus on Suomen senaatin Vaasalle 2. toukokuuta 1918 myöntämä oikeus liittää Vapaudenristi vaakunaansa. Myös Mikkelin vaakunassa on kunniamerkki, mutta se ei ole varsinainen augmentti, sillä sen myönsi ritarikunta.


title: Rafflesiat

text: Rafflesiat ("Rafflesia") ovat Indonesian sademetsien kenttäkerroksessa elävien loiskasvien suku. Lajilla "Rafflesia arnoldii" on maailman suurin kukka. Se haisee mädältä lihalta ja houkuttelee hajullaan pölyttäjikseen kärpäsiä.


title: Rafflesiat

text: Rafflesioilla ei ole lehtiä, joilla yhteyttää, sillä ne saavat ravinteensa isäntäkasvistaan. Niiden juuret ovat sienirihmaston kaltaisia ja niillä ne kiinnittyvät isäntäkasvin juureen tai varteen ja saavat tarvitsemansa ravinteet tältä.


title: Rafflesiat

text: "Rafflesia arnoldiin" kukassa on viisi suurta, yleensä punertavaa terälehteä ja melko syvä kurkku. Kukan suuri koko ja voimakas tuoksu takaavat sen, että kärpäset havaitsevat sen pitkänkin matkan päästä, jolloin pölytys on turvattu.


title: Rafflesiat

text: Kukat kuihtuvat yhdessä viikossa, missä ajassa ne ehtivät juuri ja juuri pölyttyä.


title: Rafflesiat

text: Sukuun kuuluu 15 lajia, jotka elävät Kaakkois-Aasiassa. Niillä on erilainen väritys, koko ja terälehtien ja muiden osien lukumäärä. Kaikki tunnetut "Rafflesia"-lajit ovat uhanalaisia.


title: Daniel L. McFadden

text: Daniel L. McFadden (s. 29. heinäkuuta 1937) on yhdysvaltalainen ekonometrian asiantuntija, joka sai taloustieteen Nobel-palkinnon vuonna 2000. Palkinto myönnettiin siitä, että McFadden oli kehittänyt teoriaa ja menetelmiä, joilla analysoidaan diskreettejä valintoja. Hän toimii professorina Kalifornian yliopistossa Berkeleyssä.


title: Daniel L. McFadden

text: McFadden opiskeli aluksi fysiikkaa, ja tutustui alkeellisiin tietokoneisiin jo opintojensa varhaisessa vaiheessa. Hän jatkoi fysiikan jatko-opiskelijana, mutta oli kiinnostunut käyttäytymistieteistä jo jatko-opintojensa alusta asti. Koska alan parhaat opettajat olivat taloustieteilijöitä, McFaddenkin väitteli taloustieteestä 1962. Hän liittyi Berkeleyn henkilökuntaan 1963, mutta on ollut välillä joitakin vuosia MIT:ssä, Chicagon yliopistossa ja Yalessa.


title: Daniel L. McFadden

text: McFaddenin ja James Heckmanin yhteistyö, joka johti Nobelin palkinnon saamiseen vuonna 2000, on jatkunut jo kolme vuosikymmentä. He ovat tutkineet työn taloustiedettä eli työmarkkinoiden toimintaa. He ovat soveltaneet työmarkkinoiden analyysiin fysiikasta ja muista luonnontieteistä tuttuja kokeellisia tutkimusmenetelmiä.


Pääskyvuoren linkkitorni


title: Pääskyvuoren linkkitorni

text: Pääskyvuoren linkkitorni on matkapuhelinyhteyksiä palveleva tietoliikennetorni Turun Pääskyvuoressa. Kallion laella entisen Pääskyvuoren kasarmialueen kupeessa sijaitseva torni on maanpinnasta mitattuna 134,6 metriä korkea ja merenpinnasta 191 metriä. Joissain lähteissä tornin korkeudeksi on ilmoitettu maanpinnasta mitattuna 102 metriä, mastoineen 122 metriä.


title: Pääskyvuoren linkkitorni

text: Torni on Pääskyvuoren tunnetuin maamerkki, joka näkyy kauas Turun alueelle. Se on Suomen 34. korkein rakennelma ja 3. korkein televisiotorni Tampereen Näsinneulan ja Pasilan linkkitornin jälkeen.


title: Pääskyvuoren linkkitorni

text: Pääskyvuoren linkkitornin on rakentanut vuonna 1964 Suomen valtio Posti- ja lennätinlaitokselle tv- ja tietoliikennetorniksi, jonka kautta lähetettiin kotimaan kaukoliikennettä ja kansainvälistä tietoliikennettä. Tornin kautta kulki lähes kaikki ulkomailta tuleva tieto- ja televisioliikenne. Pystyspaikaksi valittiin Pääskyvuori, koska se oli tarpeeksi korkea ja valtion omistuksessa.


title: Pääskyvuoren linkkitorni

text: Perimätiedon mukaan Yhdysvaltain Valkoisen talon ja Neuvostoliiton Kremlin välille avattiin "kuuma linja" 1960-luvulla, joka kulki Pääskyvuoren linkkitornin kautta. Kuuma linja purettiin 1980- ja 1990-lukujen vaihteessa.


title: Fosfatidyyli-inositoli

text: Fosfatidyyli-inositoli on fosfolipidi, joka koostuu glyserolista, rasvahaposta ja inositolista. Fosfatidyyli-inositoli ja sen fosforyloidut johdokset ovat solujen toisiolähettejä, jotka osallistuvat solun toiminnan säätelyyn. Fosfatidyyli-inositoli-4,5-bisfosfaatin plasmamebraanipää toimii solutukirangan proteiinien sekä joidenkin eksosytoosissa tarvittavien proteiinien kiinnityskohtana. Lipidi osallistuu myös solun signaalinvälitykseen. Tällöin se vapautuu solun reagoidessa solun ulkoiseen signaaliin tiettyjen reseptorien välityksellä. Signaalinvälitys tapahtuu reaktiosarjassa, joka alkaa lipidin fosfaattipään poistamisella ja päättyy proteiinikinaasi C:n aktivaatioon.


title: Conny van Bentum

text: Cornelia ”Conny” van Bentum (12. elokuuta 1965 Barneveld, Gelderland) on alankomaalainen entinen perhos- ja vapaauimari. Hän ui Alankomaiden joukkueessa kolmissa olympialaisissa, vuosina 1980, 1984 ja 1988. Olympialaisissa hän saavutti kolme mitalia 4 × 100 metrin vapaauintiviestissä; yhden pronssin (1980), ja kaksi hopeaa (1984 ja 1988).


title: Conny van Bentum

text: Uransa aikana van Bentum voitti yhteensä yksitoista mitalia pitkän radan EM-kilpailuissa (kaksi hopeaa ja yhdeksän pronssia), sekä viisi pronssia pitkän radan MM-kilpailuissa. Vuonna 1983 Bentum valittiin Alankomaiden vuoden naisurheilijaksi. 1980-luvulla Bentum harjoitteli kaksi vuotta Yhdysvalloissa, Kalifornian yliopistossa Berkeleyssä, yhdessä tunnettujen uimareiden Matt Biondin ja Mary T. Meagherin kanssa. Uransa jälkeen van Bentum toimi Alankomaiden naisten maahockey-maajoukkueen lääkärinä.


title: Ken Dryden

text: Kenneth Wayne ”Ken” Dryden (s. 8. elokuuta 1947 Hamilton, Ontario, Kanada) on entinen kanadalainen jääkiekkoilija ja nykyinen poliitikko, lakimies, kirjailija ja liikemies. Jääkiekkoa hän pelasi maalivahtina. Hänet tunnetaan myös perhostyylin keksijänä


title: Ken Dryden

text: Dryden varattiin sijalta 14 Boston Bruinsiin vuonna 1964. Mieluummin kuin pelasi Bostonissa, Dryden kuitenkin suoritti Bachelor of Arts -tutkinnon Cornellin yliopistossa, jonka joukkueessa pelasi valmistumiseensa asti vuonna 1969. Cornellissa Dryden johti joukkueensa Cornell Big Redin vuoden 1967 National Collegiate Athletic Association -mestariksi ja kolmeen ECAC-turnausvoittoon. Häntä pidetään yleisesti kaikkien aikojen yliopistopelaajana.


title: Ken Dryden

text:
Bruins luovutti maalivahti Drydenin lopulta Montreal Canadiensille vaihtokaupassa, jossa sai itse kaksi pelaajaa, jotka loppujen lopuksi eivät luoneet minkäänlaista NHL-uraa. Ken Dryden debytoi NHL:ssä kesken kauden 1970–1971. ”Älykkömaalivahdista” tuli lopulta Canadiensin 1970-luvun kuuden Stanley Cup -voiton takuumies.
Kaikkiaan uransa aikana Dryden pelasi 397 NHL-ottelua joista voittoon päättyi 258 ja ainoastaan 57 häviöön. Näin suurta eroa voittojen ja häviöiden verrannolla ei kukaan muu NHL-maalivahti ole saavuttanut .


title: Ken Dryden

text: Dryden on tehnyt poliittista uraa jääkiekkouransa jälkeen. Vuonna 2004 hän nousi vaaleissa parlamentin alahuoneeseen. Hänet valittiin myös Paul Martinin johtamaan hallitukseen, jossa hän toimi vuosina 2004–2006 yhteiskunnallisen kehityksen ministerinä. Dryden valittiin jatkamaan parlamentissa vuosien 2006 ja 2008 vaaleissa, mutta vuoden 2011 vaaleissa hän menetti paikkansa.


title: Invalidiliitto

text: Invalidiliitto ry on Suomessa toimiva valtakunnallinen etu- ja palvelujärjestö, joka edistää ja kehittää fyysisesti vammaisten ja toimintaesteisten henkilöiden mahdollisuuksia osallistua, liikkua ja elää täysipainoista elämää. Liitto perustettiin vuonna 1938 nimellä Suomen Siviili- ja Asevelvollisuusinvaliidien liitto, jolla erotuttiin sotainvalidien järjestöistä. Invalidiliitto valvoo vammaisten ihmisten etuja ja tuottaa heidän tarvitsemiaan palveluita, kuten kuntoutusta, koulutusta ja asumispalveluita Validia-nimen alla. Liitolla on 149 jäsenyhdistystä ja noin 30 000 jäsentä.


title: Invalidiliitto

text: Invalidiliiton päätäntävaltaa käyttää liittovaltuusto, jossa on 57 jäsentä. Liittovaltuusto valitaan neljän vuoden välein järjestettävällä liittoäänestyksellä. Vuonna 2005 liittovaltuusto valittiin ensimmäistä kertaa postiäänestyksellä. Liittovaltuusto valitsee liittohallituksen, johon kuuluu puheenjohtaja, kaksi varapuheenjohtajaa ja kymmenen muuta jäsentä.


title: Invalidiliitto

text: Invalidiliitto kerää rahaa toimintaansa lahjoituksina ja tuotemyynnillä.


title: Invalidiliitto

text: Invalidiliitto julkaisee muun muassa "IT Invalidityö" -lehteä.Invalidiliiton aluetoiminta jakautuu kahdeksaan alueeseen ja ruotsinkieliset yhdistykset muodostavat oman toimintayksikkönsä. Lisäksi Invalidiliiton jäseninä on valtakunnallisia jäsenyhdistyksiä, mukaan lukien 14 harvinaissairausyhdistystä.


title: Invalidiliitto

text: Lähde: https://www.invalidiliitto.fi/kaakkois-suomi


title: Invalidiliitto

text: Lähde: https://www.invalidiliitto.fi/harvinaisyhdistykset


title: Invalidiliitto

text: Invalidiliiton selkäydinvammatyöryhmä toimi vuosina 1992−2009. Työryhmä toimi Invalidiliiton alaisuudessa, ja sen periaatteena oli toimia valtakunnallisena selkäydinvammaisten oikeuksia ajavana, puolustavana ja valvovana elimenä. Työryhmä julkaisi Selkäydinvamma-lehteä ja tiedotti lehden kautta selkäydinvammaisten asioista.


title: Invalidiliitto

text: Selkäydinvammatyöryhmä teki ja antoi esityksiä, lausuntoja, kannanottoja sekä vaatimuksia selkäydinvammaisten ja vaikeasti liikuntavammaisten tarpeiden huomioimiseksi erilaisissa valtakunnallisissa ja paikallisissa asioissa.


title: Invalidiliitto

text: Selkäydinvammatyöryhmän toimintaa ja Selkäydinvamma-lehden julkaisua jatkaa Selkäydinvammaiset Akson ry – Ryggmärgsskadades Förening Akson rf.


title: Bert Bergsma

text: Albert "Bert" Bergsma (s. 12. elokuuta 1955, Apeldoorn, Gelderland), on entinen alankomaalainen vapaauimari, joka osallistui Münchenin olympialaisiin 1972, jossa hän ui Alankomaiden 4x100 metrin vapaauintiviestissä (joukkueella Peter Prijdekker, Bergsma, Roger van Hamburg ja Hans Elzerman, aika 3.41,36, 11.sija) ja 4x200 metrin vapaauintiviestissä (joukkueella Prijdekker, Bergsma, van Hamburg ja Elzerman, aika 8.00,87, 10.sija).


title: Pac’s Life

text: Pac’s Life on vuonna 1996 edesmenneen rap-artisti Tupac Shakurin kuudes postuumisti julkaistu studioalbumi. 10-vuotisjuhlajulkaisu julkaistiin Euroopassa 20. marraskuuta 2006 ja Yhdysvalloissa päivän myöhemmin. Albumi debytoi avausviikollaan sijalla 9 arvostetulla U.S. Billboard 200 listalla ja sitä myytiin hieman vajaat 160 000 kappaletta. Albumi ei ole saavuttanut tähän päivään mennessä edes kultarajaa. Albumilla vierailee paljon tunnettuja rap- ja hip hop -tähtiä kuten Ashanti, Snoop Dogg, Ludacris, Papoose, Chamillionaire ja albumin ensimmäisessä single kappaleessa mukana oleva rap-ryhmä Bone Thugs-N-Harmony.


title: Pac’s Life

text: Albumi on myynyt 469 639 kopiota Yhdysvalloissa vuoteen 2011 mennessä.


title: Pac’s Life

text: Albumin ensimmäinen musiikkivideo ”Pac’s Life” kuvattiin Tupac Amaru Shakur Foundationin rauhanpuistossa. Videolla on mukana R&B laulaja Ashanti ja rap-artisti T.I.. Video sai maailmanlaajuisen ensi-iltansa keskiviikkona 22. marraskuuta.


title: Pac’s Life

text: Lähes kaikki "Pac’s Lifen" kappaleet on nauhoittu 2Pacin Makaveli ajanjaksolla, myös single ”Untouchable”, joka nauhoitettiin valmiiksi vain kolme päivää ennen Shakurin kuolemaa. Poikkeuksena ainoastaan kappaleet ”Soon As I get Home” sekä Ison-Britannian ja Japanin bonuskappaleet ”Dear Mama (Remix)” ja ”Scared Straight”. Alkuperäisessä ”Untouchable”-kappaleessa voi havaita, että 2Pac on raskaasti juovuksissa kun hän esittää kappaleen freestylenä. Scared Straight on nauhoitettu vuonna 1991.


title: British Aerospace

text: British Aerospace oli brittiläinen lentokoneiden ja puolustusvälineiden valmistaja joka nykyisin on osa BAE Systemsiä.


title: British Aerospace

text: British Aerospace (BAe) syntyi vuonna 1977, kun Britannia kansallisti ja yhdisti British Aircraft Corporation, Hawker Siddeley Aviation ja Scottish Aviation -yhtiöt. Margaret Thatcherin hallituskautena, vuonna 1985, kunnostettu yhtiö yksityistettiin. 1990-luvun loppuun asti BAe osti pienempiä kilpailijoitaan EU:sta ja Yhdysvalloista. Vuonna 1997 yhtiö kaavaili yhdistymistä McDonnell Douglasin kanssa, jonka Boeing otti haltuunsa.


title: British Aerospace

text:
Yhdistymistä Daimler-Benz Aerospacen kanssa ennakoitiin vuonna 1998.
Vuonna 1999 BAe yhdistyi Marconi Electronic Systems -yhtiön kanssa, josta syntyi BAE Systems.


title: Kotieläin

text: Kotieläin on ihmisen elävänä omistuksessaan pitämä, kesyyntynyt eläin. Ne ovat yleensä hyötyeläimiä, joita pidetään jonkun hyödykkeen, kuten ravinnon, tuottamiseksi. Lähes kaikki maatilaeläimet ovat hyötyeläimiä. Hyödykkeitä, joiden saamiseksi ihminen pitää tai on pitänyt kotieläimiä ovat esimerkiksi:Sellaisia hyötyeläimiä, joita ei pidetä asunnon välittömässä läheisyydessä, ei aina kutsuta kotieläimiksi (esimerkiksi poro, turkiseläimet, koe-eläimet tai metsästyshaukat).


title: Kotieläin

text: Lemmikillä tarkoitetaan kaikkia ihmisen lemmikkeinä pitämiään eläimiä.


title: Alberto Aquilani

text: Alberto Aquilani (s. 7. heinäkuuta 1984 Rooma, Italia) on italialainen jalkapalloilija, pelipaikaltaan keskikenttäpelaaja.


title: Alberto Aquilani

text: Aquilani on AS Roman kasvatti. AS Roman edustusjoukkueessa hän debytoi vuonna 2002. Kaudella 2003–2004 Aquilani oli lainassa Triestinassa. Hän saavutti AS Roman riveissä Italian cupin ja Italian supercupin voiton vuonna 2007.


title: Alberto Aquilani

text: Kesällä 2009 Aquilani siirtyi Englannin Valioliigassa pelaavan Liverpoolin riveihin noin 25 miljoonan euron siirtosummalla. Loukkaantumisista kärsinyt Aquilani debytoi ensi kertaa Liverpoolin paidassa Arsenalia vastaan Carling cupin neljännellä kierrosella, jonka Liverpool hävisi 2–1. Valioliigadebyytin Aquilani teki Birmingham Cityä vastaan lokakuun 9. päivä. Peli päättyi 2–2 tasatulokseen. Ensimmäisen Valioliigamaalinsa Aquilani teki Portsmouthia vastaan 15. maaliskuuta, samassa pelissä hän myös syötti Fernando Torresin tekemän maalin. Aquilani valittiin ottelun parhaaksi pelaajaksi Liverpool fanien keskuudessa.


title: Alberto Aquilani

text: 21. elokuuta 2010 Aquilani siirtyi takaisin kotimaahansa Italiaan Torinon jättiläiseen Juventukseen. Kyseessä oli kauden 2010–2011 mittainen laina, johon kuului 16 miljoonan euron osto-optio, minkä Juventus olisi voinut halutessaan lunastaa kauden päätteeksi.


title: Alberto Aquilani

text: 25. elokuuta 2011 Aquilani lainattiin Serie A:ssa pelaavaan AC Milaniin. Elokuussa 2012 Aquilani siirtyi Italian Serie A-liigan Fiorentinaan.


title: Alberto Aquilani

text: Aquilani pelasi Fiorentinassa kolmen kauden ajan, kunnes siirtyi Portugalin pääsarjaan Primeira Ligaan ja Sportingiin.


title: Alberto Aquilani

text: 26. elokuuta 2016 Serie A:ssa pelaava Pescara kiinnitti Aquilanin riveihinsä. Pescarassa hän ehti pelata puolen kauden verran ennen kuin Sassuolo teki italialaisen kanssa loppukauden kestävän sopimuksen. Tuolla kaudella Aquilani teki 25 ottelussa yhden maalin.


title: Alberto Aquilani

text: 25. elokuuta 2017 Aquilani siirtyi La Ligassa pelaavaan Las Palmasiin.


title: Alberto Aquilani

text: Aquilani debytoi Italian maajoukkueessa ystävyysottelussa Turkkia vastaan marraskuussa 2006. Vuonna 2008 Italian silloinen päävalmentaja Roberto Donadoni valitsi Aquilanin Italian EM-joukkueeseen vuoden 2008 kisoihin. Aquilani ei päässyt Marcello Lippin MM-joukkueeseen 2010 eikä Cesare Prandellin EM-joukkueeseen 2012. Aquilani esiintyi viimeisen kerran maajoukkuepaidassa marraskuussa 2014 ystävyysottelussa Albaniaa vastaan.


title: Toos Beumer

text: Catharina Johanna "Toos" Beumer, (s. 5. heinäkuuta 1947 Koog aan de Zaan) on alankomaalainen uimari, joka voitti pronssimitalin naisten 4 × 100 metrin vapaauintiviestissä Tokion kesäolympialaisissa 1964. Hänen lisäkseen viestissä uivat Pauline van der Wildt, Erica Terpstra, ja Winnie van Weerdenburg (aika 4.12,0). Beumer osallistui vielä vuoden 1968 kesäolympialaisiin, joissa hän ui 100 metrin vapaauinnin mutta ei selviytynyt alkueriä pidemmälle.


title: Toos Beumer

text: Utrechtin EM-kilpailuissa 1966 Beumer voitti kultaa 4 × 100 metrin sekauintiviestissä, saavutti pronssia 4 × 100 metrin vapaauintiviestissä sekä sijoittui seitsemänneksi 100 metrin vapaauinnissa.


title: Super Paper Mario

text: Super Paper Mario on Intelligent Systemsin kehittämä ja Nintendon julkaisema tasohyppely-/roolipeli. Peli on julkaistu Wiille vuonna . Peli yhdistää keskenään sivuttain vierivää 2D-tasohyppelyä ja keveitä RPG-elementtejä.


title: Super Paper Mario

text:
Super Paper Mario on toinen Paper Mario -peli, joka sisältää tasohyppelyä. -peli sisälsi pieniä tasohyppelykohtauksia, jotka toimivat pieninä
piristysannoksina. Mario, Peach, Bowser ja Luigi ovat pelattavia hahmoja.


title: Super Paper Mario

text: Peli alkaa siitä, kun Mario ja Luigi aikovat mennä Peachin luokse. Talosta lähdettyään Toad tulee kertomaan, että Peach on kidnapattu. Mario ja Luigi lähtevät Bowserin luo mutta käy ilmi ettei hän ole siepannut prinsessaa. Pelin antagonisti Count Bleck ilmestyy ja kaappaa Luigin, Peachin ja Bowserin omaan ulottuvuuteensa. Mario jää omaan ulottuvuuteensa ja tapaa Pixlin nimeltä Tippi, joka vie hänet ulottuvuuksien väliseen Flipside-kaupunkiin. Tällä välin Count Bleck pakottaa Peachin ja Bowserin naimisiin, jonka seurauksena hän saa käsiinsä Kaaossydämen. Tämän voimin Bleck avaa maailmankaikkeuden tuhoavan tyhjiöreiän universumiin, jonka Mario näkee Flipsidessa tavattuaan Merlonin. Merlon kertoo Mariolle, että hänen on kerättävä ovientakaisista maailmoista kahdeksan Puhtaussydäntä, jos hän haluaa pysäyttää Count Bleckin suunnitelman.


title: Super Paper Mario

text: Kerätessään sydämiä Mario löytää uusia Pixleitä, Peachin, Luigin, Bowserin, toisen kaupungin (Flopsiden), saa ystäviä eri ulottuvuuksista ja taistelee Bleckin kätyreitä vastaan. Myöhemmin Count Bleckin kätyri Dimentio tekee yllätyshyökkäyksen Merlonin luona ja siirtää sankarit eri puolille pelinsä päättäneiden maailmaa. Tehtyään vaikutuksen paikalliseen alamaailman kuningattareen, Mario ja Luigi palaavat Flipsideen ikään kuin kuolleista. He avaavat siellä uuden oven, palaavat alamaailmaan ja löytävät Bowserin sekä Peachin kiivetessään alamaailman yllä sijaitsevalle pilvikaupungille. Vapautettuaan tämän kaupungin Skellobittien vallasta, kaikki 8 Puhtaussydäntä on kerätty. He lähtevät viimein Count Bleckin omaan ulottuvuuteen tyhjiön juurelle, jossa taistelu maailman kohtalosta odottaa.


title: Super Paper Mario

text: Jokaisella hahmolla on erilaiset erikoiskyvyt ja toiminnot.Flipside (kääntöpuoli) on ulottuvuuksien välillä oleva kaupunki. Kaupungissa on monia eri palveluita kuten korttikauppa, hotelli, ruokala, kauppa ja ennustaja. Kaupungissa on myös Pit of 100 Trials, jossa on sata erää läpäistävänä. Flipsidestä pääsee seitsemään eri maailmaan, mutta joka maailman avaamiseen tarvitaan sydän, joka on vietävä pilariin. Kaupungissa asuu monia eri hahmoja, joista on hyötyä kuten Merlon, joka kertoo Mariolle mitä tehdä.


title: Allosteerinen säätely

text: Biokemiassa allosteerinen säätely tarkoittaa entsyymin tai proteiinin säätelyä siten, että spesifinen efektorimolekyyli sitoutuu proteiinin "allosteeriseen kohtaan" eli kohtaan, joka tarkoittaa jotain muuta kohtaa kuin proteiinin aktiivinen kohta. Efektoreja, jotka lisäävät proteiinin aktiivisuutta, kutsutaan "allosteerisiksi aktivaattoreiksi". Proteiinin aktiivisuutta alentavia efektoreja kutsutaan "allosteerisiksi inhibiittoreiksi". Termi "allosteerinen" tulee kreikan kielen sanoista "allos", "toinen" ja "steerinen", "muoto", joka viittaa säätelykohtaan, joka on muu kuin proteiinin aktiivinen kohta. Allosteerinen säätely on hyvä esimerkki takaisinkytkentä -säätelystä.


title: Allosteerinen säätely

text: Suurin osa allosteerisistä vaikutuksista voidaan selittää MWC mallilla (kehittäjät Monod, Wyman ja Changeux) tai jaksoittaisella mallilla (kehittäjät Koshland, Nemethy ja Filmer). Molemmat mallit sanovat, että entsyymin alayksiköt esiintyvät yhdessä tai kahdessa konformaatiossa, jännittyneessä (T) tai vapautuneessa (R) ja että vapautuneet alayksiköt sitoutuvat substraattiin paremmin kuin jännittyneet. Nämä kaksi mallia eroavat toisistaan eniten sen suhteen, kuinka ne olettavat alayksikköjen interaktoivan ja millaisissa suhteissa alayksiköt esiintyvät entsyymissä.


title: Allosteerinen säätely

text: MWC mallia, jota usein kutsutaan myös symmetriamalliksi, selittää entsyymin alayksiköiden kiinnittyvän siten, että niiden konformaatiomuutokset vaikuttavat kaikkiin muihinkin alayksiköihin. Näin kaikkien alayksiköiden on esiinnyttävä samassa konformaatiossa.


title: Allosteerinen säätely

text: Jaksoittainen malli ennustaa alayksiköiden olevan kytköksissä siten, että konformaatiomuutos indusoi saman muutoksen muihin. Näin alayksiköiden ei tarvitse välttämättä olla samassa konformaatiossa. Jaksoittainen malli on tiivistettävissä seuraaviin neljään kohtaan:


title: Allosteerinen säätely

text: "Allosteerinen aktivaatio" tapahtuu, kun yhden entsyymin tai proteiinin substraatin sitoutuminen yhteen sitoutumiskohtaan lisää substraattien sitoutumista muihin sitoutumiskohtiin. Happimolekyylien sitoutuminen hemoglobiiniin on esimerkki allosteerisestä aktivaatiosta: Yhden happimolekyylin sitoutuminen yhteen alayksikköön lisää hapen sitoutumista muihin alayksikköihin. Hemoglobiinin tapauksessa happi on sekä substraatti että efektori. Allosteerinen eli "muu" kohta on hemoglobiinin kyseessä ollen happea sitovan alayksikön aktiivinen kohta eli hemiryhmä ja sen rautaioni.


title: Gerd Kanter

text: Gerd Kanter (s. 6. toukokuuta 1979 Tallinna) on virolainen kiekonheittäjä, joka on kiekonheiton maailmanmestari vuodelta 2007 ja olympiavoittaja vuodelta 2008.


title: Gerd Kanter

text: Kanter karsiutui vuoden 2001 universiadeissa tuloksella 57,44 m. Hän sijoittui 2002 Euroopan talviheittocupissa kolmanneksi ja osallistui ensimmäisiin arvokisoihinsa sijoittuen Münchenin EM-kilpailuissa kahdenneksitoista. Hän voitti Euroopan talviheittocupin 2003. Pariisin MM-kilpailuissa 2003 hän karsiutui. Vuonna 2004 hän voitti Euroopan talviheittocupin ja Euroopan cupin kakkosliigan kilpailun. Hän karsiutui Ateenan olympialaisissa tuloksellaan 60,05 m ja sijoittui myöhemmin samana vuonna viidenneksi heitettyään 63,28 m. Kanter voitti 2005 Euroopan talviheittocupin tuloksellaan 66,05 m ja Euroopan cupin ykkösliigan tuloksella 68,16 m. Helsingin MM-kilpailuissa 2005 hän voitti MM-hopeaa tuloksella 68,57 m. Loppukaudella hän voitti universiadit ja sijoittui toiseksi .


title: Gerd Kanter

text: Vuonna 2006 Kanter heitti kolmanneksi Euroopan talviheittocupissa sekä ensimmäiseksi Euroopan cupin ykkösliigassa. Hän voitti hopeaa Göteborgin EM-kilpailuissa 2006 ja sijoittui toiseksi . Maaliskuussa 2007 hän voitti Euroopan talviheittocupin. Kesäkuussa hän voitti Euroopan cupin kakkosliigan. Osakan MM-kilpailuissa 2007 Kanter voitti maailmanmestaruuden 68,94 metriä kantaneella heitollaan. Kauden päätteeksi hän voitti tuloksella 66,54.


title: Gerd Kanter

text: Kanter voitti vuonna 2008 jälleen Euroopan talviheittocupin ja Euroopan cupin kakkosliigan. Hän jatkoi voittoputkeaan samana kesänä Pekingissä, kun hän voitti olympiakultaa tuloksella 68,82 m. hän voitti tuloksella 68,38. Vuonna 2009 hän voitti Euroopan talviheittocupin heitettyään 69,70. Hän voitti myös Euroopan joukkuemestaruuskilpailujen 1. divisioonan kilpailun. Berliinin MM-kilpailuissa 2009 hän sijoittui kolmanneksi tuloksella 66,88 m. hän oli viides. Hän voitti Euroopan joukkuemestaruuskilpailujen 1. divisioonan kilpailun 2010. Barcelonan EM-kilpailuissa 2010 hän sijoittui neljänneksi tuloksella 66,20 m.


title: Gerd Kanter

text: Daegun MM-kilpailuissa 2011 Kanter voitti hopeaa tuloksella 66,95. Hän sai hopeaa myös Helsingin EM-kilpailuissa 2012 tuloksella 66,53. Lontoon olympialaisissa 2012 hän sai pronssia tuloksella 68,03. Hän oli kolmas myös Moskovan MM-kilpailuissa 2013 heitettyään 65,19. Zürichin EM-kisoissa 2014 Kanter oli toinen tuloksella 64,75. Hän voitti kiekonheiton maanosien cupissa 2014. Pekingin MM-kilpailuissa 2015 hän sijoittui neljänneksi. Amsterdamin EM-kisoissa 2016 Kanter oli kolmas tuloksella 65,27. Rio de Janeiron olympialaisissa 2016 hän sijoittui viidenneksi. Lontoon MM-kilpailuissa 2017 hän oli kahdestoista.


title: Gerd Kanter

text: Kanterin ennätys, 73,38 m, on maailman kaikkien aikojen kolmanneksi pisin heitto.


title: Gerd Kanter

text: Viron presidentti Toomas Hendrik Ilves myönsi Gerd Kanterille Viron Valkoisen Tähden ritarikunnan I luokan kunniamerkin (suurristi) 23.2.2009.


title: Killswitch Engage (vuoden 2000 albumi)

text: Killswitch Engage on samannimisen yhdysvaltalaisen metalcore-yhtyeen vuonna 2000 julkaistu debyyttialbumi. Levy julkaistiin itsenäisen Ferret Records -levy-yhtiön kautta. Yhtyeen myöhemmät albumit on julkaistu Roadrunner Recordsin nimen alla.


title: Killswitch Engage (vuoden 2000 albumi)

text: Albumista tehtiin vuonna 2005 uudelleenjulkaistu versio, jolta löytyy neljä yhtyeen vuonna 1999 äänittämää demoraitaa.


title: Killswitch Engage (vuoden 2000 albumi)

text: Kappaleet "Temple from the Within" ja "Vide Infra" ovat myös "Alive or Just Breathing" ja "In the Unblind" äänitettiin uudelleen "Alive or Just Breathing" albumin bonuslevylle. Kappale "Irreversal" äänitettiin uudelleen "The End of Heartache" albumin bonuslevylle.


title: Adad

text: Adad on mesopotamialaisessa mytologiassa sateen jumala. Kun Enlil päätti rangaista ihmiskuntaa kaupunkien aiheuttamasta melusta, hän pyysi Adadia lopettamaan sateet. Lopulta ihmisten rukoukset saivat kuitenkin Adadin heltymään ja hän päästi myrskyn valloilleen.


title: Adad

text: Adad on akkadinkielinen nimi jumalalle, ja se tunnettiin sumeriksi nimellä Iškur. Sumerit pitivät Iškuria hedelmällisyyden jumalatar Inannan melko vähäpätöisenä veljenä, eikä jumala ollut niin tärkeässä asemassa kuin akkadilainen Adad. Sumerien Iškur mainitaan jumalien luettelossa, joka on löytynyt Farasta. Iškurin arvostuksen vähäisyyteen vaikutti kenties se, että eteläisessä Babyloniassa sateet ja myrskyt olivat harvassa ja viljely riippui siellä enemmän kastelujärjestelmistä kuin sateista. Myös jumalilla Enlil ja Ninurta oli myrskyjumalan piirteitä, jotka omalta osaltaan vähensivät Iškurin merkitystä jumalana. Hän esiintyy joskus jommankumman tai jopa molempien apulaisena tai kilpailijana.


title: Adad

text: Akkadiksi Adad tunnetaan myös nimellä Ramman (ukkostaja).


title: Chola

text: Chola-dynastia (tamiliksi சோழர் குலம், ) oli tamilidynastia, joka hallitsi etenkin Etelä-Intiaa 1200-luvulle saakka. Valtakunta sai alkunsa Kaveri-joen hedelmällisestä laaksosta. Karikala Chola oli tunnetuin varhaisen Chola-dynastian kuninkaista, kun taas valtakunnan keskiajalta tunnetuimmat hallitsijat olivat Rajaraja Chola I, Rajendra Chola ja Kulothunga Chola I.


title: Chola

text: Chola oli vaikutusvaltaisimmillaan 900–1100-luvuilla. Rajaraja Chola I:n (Rajaraja Suuren) ja hänen poikansa Rajendra Cholan hallinnassa dynastiasta tuli sotilaallinen, taloudellinen ja kulttuurinen suurvalta Aasiassa. Cholan alueet ulottuivat Malediiveilta etelässä Andhra Pradeshin Godavari-joelle saakka pohjoisessa. Rajaraja Chola valloitti Intian niemimaan eteläosan, osan Sri Lankaa ja miehitti Malediivit. Rajendra Chola taas lähetti Pohjois-Intiaan voitokkaan retkikunnan, joka eteni Gangesille saakka ja voitti Palan valtakunnan hallitsijan Mahipalan. Hän hyökkäsi lisäksi menestyksekkäästi Srivijayan kuningaskuntaa vastaan Sumatralla ja Malakan niemimaalla. Cholan valta heikkeni 1100-luvulla Pandyan ja Hoysalan valtakuntien nousun myötä, ja valtakunta hajosi lopullisesti 1200-luvun lopulla.


title: Chola

text: Cholat jättivät jälkeensä pysyvän perinnön. Dynastian into rakentaa temppeleitä ja edistää tamilinkielistä kirjallisuutta johti useiden tamiliarkkitehtuurin ja -kirjallisuuden merkkiteosten syntyyn. Chola-kuninkaat olivat innokkaita rakentajia ja suunnittelivat temppelinsä paitsi palvontamenoja varten myös taloudellisen toiminnan keskuksiksi. He saivat aikaan keskitetyn valtiomuodon ja perustivat alueelleen järjestyneen, byrokraattisen hallinnon.


title: Olavi Hildén

text: Olavi Hildén (1932-1994) oli johtava suomalainen lintutieteen popularisoija ja arvostettu ornitologi.


title: Olavi Hildén

text: Hildén valmistui ylioppilaaksi Töölön yhteiskoulusta vuonna 1950 ja aloitti biologian opinnot samana vuonna. Väitöskirja Ecology of duck populations in the island group of Valassaaret, Gulf of Bothnia. - Ann. Zool. Fennici 1:153-279, valmistui vuonna 1964. Samoihin aikoihin painosta tuli Retkeilijän lintuopas, joka aikanaan innosti monen koululaisen lintuharrastuksen pariin. Jo aikaisemmin hän oli julkaissut yhdessä ystävänsä Pentti Linkolan kanssa Suuren lintukirjan. Muita 1960-luvun merkkiteoksia olivat Pohjolan linnut värikuvin sekä MMM-Lintuharrastuskirja. 1970-luvulla ilmestyivät niin Muuttolinnut kuin Lintukäsikirja. Hän myös osallistui useiden muiden lintukirjojen toimittamiseen. Viimeisinä aikoinaan hän julkaisi yhdessä Martti Harion kanssa Muuttuva saaristolinnusto kirjan, jossa suoritetaan yhteenveto suomalaisista saaristolintututkimuksista.


title: Olavi Hildén

text: Kaikkiaan Hildén laati noin 200 lintutieteellistä kirjoitusta. Valtaosa niistä ilmestyi suomalaisissa lintutieteellisissä lehdissä Ornis Fennica ja Lintumies, joiden päätoimittajina Hildén myös toimi. Lintumies-lehden hän itse asiassa perusti vuonna 1965, ja toimi päätoimittajana vuosina 1965-1969 ja 1973-1976.


title: Olavi Hildén

text: Suomen lintutieteellisen yhdistyksen sihteerinä Hildén toimi 1952-1967, ja sen nuorisojaoston (Lintutieteellisten yhdistysten liiton eli BirdLife Suomen edeltäjän) puheenjohtajana 1957-1967.


title: Olavi Hildén

text: Päätyökseen Hildén työskenteli Helsingin yliopistossa dosenttina ja assistenttina.


title: Retkikeitin

text: Retkikeitin on retkellä mukana kuljetettava laite, jolla ruokaa voi valmistaa tai lämmittää. Yhdistelmä koostuu usein polttimesta ja ruoan valmistus-/lämmittämisastian tukijalasta. Retkikeitintä pidetään yhtenä retkeilijän tärkeimmistä varusteista. Sitä saa jokamiehen oikeuksien nojalla käyttää kaikkialla ilman maanomistajan lupaa. Yksi Suomessa tunnettu retkikeitinsarjamerkki on Trangia.


title: Retkikeitin

text: Keittimen valintaan vaikuttavat sen käyttöolosuhteet ja -tarve. Sulan maan aikana tehtävillä retkillä pärjätään hyvin joko kaasu- tai spriikeittimillä, mutta talviolosuhteissa, varsinkin jos majoitutaan yksinomaan ulos (teltta, laavu, loue), tarvitaan jo paineella toimivia tehokkaampia keittimiä. Hyvä retkikeitin menee pieneen tilaan, se on kevyt, vakaa ja kestävä, se on helppo huoltaa sekä siinä on hyvä tuulensuoja. Usean eri polttoaineen käyttömahdollisuus on myös hyvä ominaisuus.


title: Retkikeitin

text: Koska retkikeitin yleensä kannetaan mukana, retkikeittimen on tarkoitus olla mahdollisimman kevyt. Myös keittoastioiden on tarkoitus olla kevyitä. Keveytensä ansiosta tulevat kysymykseen alumiiniset keittoastiat. Usein näkee käytettävän myös ohuita teräsastioita ja varsinkin teflonpintaisia teräskattiloita. Keittimiä käytettäessä on suositeltavin pyöreä kattila, koska sillä hyödynnetään parhaiten keittimen lämpö.Tyypillisesti retkikeittimien polttimet on suunniteltu tietylle polttoaineelle, mutta osa keittimistä on säädettävissä useammalle polttoaineelle. Tyypillinen monipolttoainekeitin pystyy käyttämään bensiiniä, valopetrolia ja alkoholia, osa pystyy myös käyttämään kaasua.


title: Retkikeitin

text: Retkeilijän kannalta tärkein polttoaineiden ominaisuuksista on leimahduspiste, jolla tarkoitetaan sitä alinta lämpötilaa, jossa nesteen pinnasta normaali-ilmanpaineeessa erottuu niin paljon höyryä, että se muodostaa syttyvän höyry-ilmaseoksen, kun se saa liekkikosketuksen. Valopetroolilla se on +30 °C – +55 °C, bensiinillä –25 °C – –40 °C, butaanilla –60 °C, propaanilla –104 °C ja spriipohjaisilla polttoaineilla +1 °C – +14 °C.


title: Retkikeitin

text: Kaasut ovat lämpöarvoltaan ja käyttömukavuudeltaan hyviä polttoaineita retkeilyssä, mutta niiden negatiivinen puoli on korkea höyrystymislämpötila (kiehumispiste). Butaanin höyrystymislämpötila normaalissa ilmanpaineessa on 0, isobutaanin –10 ja propaanin –43 celsiusastetta. Paineen laskiessa myös höyrystymislämpötila laskee, ja kaasukeittimet ovat suosittuja myös kylmissä vuoristo-olosuhteissa. Kylmänkestävimpiä kaasuja ovat sekoitekaasut. Sekoitekaasut, joissa propaanin osuus on luokkaa 70%, ovat osoittautuneet parhaiksi. Sekoitekaasupullojen butaani ei tulo ulos pullosta pakkasilla, ja jos propaanin osuus nousee, painepullon kestävyys joutuu koetukselle. Retkikeittimessä on hyvä olla esilämmitysputki polttoaineelle, jossa neste saadaan höyrystymään kaasuksi keittimen omalla liekillä. Bensiinin ominaisuudet riittävät kovillekin pakkasille. Retkeillessä talvella on myös muistettava, että polttoaineen kulutus nousee, kun lämpötila laskee. Polttoaineen menekkiin vaikuttavat myös polttoaineen tekniset ominaisuudet.


title: Jukka H. Meurman

text: Jukka Heikki Meurman (s. 14. syyskuuta 1947) on Helsingin yliopiston kovakudos- ja infektiosairauksien professori ja lääketieteellisen tiedekunnan varadekaani. Hän toimii myös HYKS:n suu- ja leukasairuksien klinikan ylilääkärinä. Meurman on tutkinut jo yli 30 vuotta ehkäisevää hammaslääketiedettä ja tutkimustyönsä ansiosta vastaanottanut runsaasti niin kansallista kuin kansainvälistäkin tunnustusta.


title: Jukka H. Meurman

text: Meurman on toiminut aikaisemmin Kuopion yliopiston määräaikaisena hammaslääketieteen professorina 1996–1997 ja hammaslääketieteellisen tiedekunnan dekaanina 1994–1997.


title: Jukka H. Meurman

text: Meurman on kutsuttu Saksan tiedeakatemian jäseneksi ja hän on Louis Pasteur -yliopiston ja Tukholman Karoliinisen instituutin kunniatohtori. Koulutukseltaan Meurman on hammaslääketieteen sekä lääketieteen ja kirurgian tohtori.


title: Jukka H. Meurman

text: Meurmanien sivistyssukuun kuuluva Jukka Meurman on asemakaava-arkkitehti Otto-Iivari Meurmanin pojanpoika ja siten suomalaisuusmies ja poliitikko Agathon Meurmanin pojanpojan pojanpoika. Hän on naimisissa Elisabet Meurmanin kanssa, jonka kanssa hänellä on kaksi lasta: vuoden 2007 Idolsissa hyvin menestynyt Kristian A. J. Meurman (s. 1979) ja Anna Meurman-Pawli (s. 1974). Vuonna 1978 syntynyt poika Otto Agathon menehtyi vauvana synnynnäiseen sydänvikaan. Hänet on haudattu sukuhautaan Kangasalan kirkon hautausmaalle.


title: LDL-reseptori

text: LDL-reseptori on solun pinnalla esiintyvä mosaiikkiproteiini, joka edesauttaa runsaasti kolesterolia sisältävän LDL-partikkelin eli alhaisen tiheyden lipoproteiinin (engl. "Low Density Lipoprotein") endosytoosia eli kulkeutumista soluun. LDL-reseptori tunnistaa LDL-partikkelin uloimmassa fosfolipidikalvossa sijaitsevan apoproteiini B100:n. Michael S. Brown ja Joseph L. Goldstein saivat vuonna 1985 Nobelin lääketieteen palkinnon LDL-reseptorin löytämisestä.


title: LDL-reseptori

text: LDL-reseptorikompleksit esiintyvät klatriinin (engl. "clathrin") peittämissä kuopissa solupinnalla, jotka LDL-kolesteroliin adaptiinin avulla kiinnittyessään irtoavat muodostaen klatriinin peittämän vesikkelin. Tämä mahdollistaa LDL-kolesterolin kiinnittymisen ja soluun kulkeutumisen. Tämä prosessi tunnetaan nimellä endosytoosi ja se tapahtuu kaikissa tumallisissa soluissa (ei punasoluissa). Maksa on suurin LDL-kolesterolin suodattaja, jossa noin 70 % LDL-kolesterolista endosytoituu verenkierrosta. LDL-kolesterolin kohonneen pitoisuuden on osoitettu olevan yksi päätekijöistä ateroskleroosin muodostumisessa.


title: LDL-reseptori

text: Kun klatriinin peittämä vesikkeli on solun sisällä, se karistaa klatriinikuorensa ja fuusioituu happaman endosomin kanssa. pH:n muutos aiheuttaa konformaatiomuutoksen LDL-reseptorissa, joka tällöin vapauttaa siihen sitoutuneen LDL-partikkelin. Tällöin reseptori tuhoutuu tai se kierrätetään endosyyttistä reittiä pitkin takaisin solun pinnalle, missä pH on neutraali. Tämä luonnollista tilaa vastaava pH:n arvo saa reseptorin palaamaan luonnolliseen konformaatioonsa ja jälleen valmiiksi vastaanottamaan toisen LDL-partikkelin.


title: LDL-reseptori

text: Reseptorin synteesiä kontrolloidaan vapaan solunsisäisen kolesterolin tason mukaan: mikäli kolesterolia on jo liikaa, reseptorin tuottoa inhiboidaan. LDL-reseptorit tuotetaan endoplastisessa retikkelissä ja ennen solun pinnalle kulkeutumistaan niitä muokataan Golgin laitteessa. Berberiini on kasviperäinen alkaloidi, jonka on osoitettu aktivoivan LDL-reseptoria ja alentavan siten kohonneita veren rasvapitoisuuksia (kokonais- ja LDL-kolesterolit ja apo B).


title: LDL-reseptori

text: LDL reseptori on kimeerinen proteiini. Siinä on lukuisia alayksiköitä, jotka ovat toiminnallisesti itsenäisiä.


title: LDL-kolesteroli

text: LDL () eli alhaisen tiheyden lipoproteiini viittaa osaan lipoproteiinipartikkeleita, joiden koko vaihtelee halkaisijaltaan 18–25 nm. Lipoproteiinipartikkelit kuljettavat rasvahappomolekyylejä triglyserideinä ja kolesterolia verenkierrossa. LDL on plasman runsain lipoproteiini. Sen tehtävänä on kuljettaa kolesterolia solukalvojen rakennusaineeksi ja steroidihormonien synteesiin. LDL-partikkeleiden kuljettamaa kolesterolia kutsutaan LDL-kolesteroliksi. LDL on maksan tuottama VLDL:n (Very Low Density Lipoprotein) lopputuote. Kukin LDL-partikkeli sisältää yhden apolipoproteiini B-100:n (Apo B-100, 4536 aminohappotähdettä), joka pitää rasvahapot liukoisena vesipitoisessa ympäristössä. Se sisältää myös antioksidatiivisia vitamiineja (E-vitamiineja tai karotenoideja). LDL-kolesterolia kutsutaan usein "pahaksi kolesteroliksi", koska on osoitettu yhteys kohonneen LDL-kolesterolipitoisuuden ja sydän- ja verisuonitautien, kuten ateroskleroosin, välillä.


title: Baarimestari

text: Baarimestari (puhekielessä myös baarimikko) on baarityöhön erikoistunut ravintolatyöntekijä. Baarimestarin työhön kuuluu muun muassa erilaisten juomasekoitusten valmistaminen ja tarjoilu baarissa. Baarimestarin työpaikka voi olla esimerkiksi ravintola, disco, yökerho, laivan ravintola tai muu vastaava. Työskentely tapahtuu yleensä baaritiskillä ja on pitkälti seisomatyötä, joten siinä tarvitaan hyvää fyysistä kuntoa (selkä, jalat). Baarimestarin on ravintolahenkilökunnan tavoin tunnettava Sosiaali- ja terveydenhuollon tuotevalvontakeskuksen antamat anniskeluohjeet ja määräykset sekä noudatettava niitä. Työ on yleensä vuorotyötä, ja työrytmi vaihtelee paljon.


title: Baarimestari

text: Suomessa baarimestariksi luetaan baarimestarin erikoisammattitutkinnon suorittaneet henkilöt. Baarimestari voi käydä ensin matkailu- ja ravitsemisalan ammattikorkeakoulututkinnon tai hotelli- ja ravintola-alan perustutkinnon, jonka jatkoksi suoritetaan baarimestarin jatkolinja. Jatkolinjalla voi valmentautua suorittamaan baarimestarin erikoisammattitutkinnon. Anniskelupaikassa alkoholijuomia tarjoilemassa voi toimia henkilö, joka on täyttänyt 18 vuotta.


title: Clark Gillies

text: Clark ”Jethro” Gillies (s. 7. huhtikuuta 1954 Moose Jaw, Saskatchewan, Kanada) on entinen jääkiekkoilija. Hän tuli tunnetuksi fyysisestä pelistään NHL-liigan New York Islandersissa, jonka riveissä voitti neljä Stanley Cup -mestaruutta. 958 NHL-ottelussaan laitahyökkääjä Gillies teki 319 maalia, antoi 378 maalisyöttöä ja istui 1 023 jäähyminuuttia.


title: Clark Gillies

text: Gilliesin huippuaikojen kentällisen keskushyökkääjä oli Bryan Trottier ja ketjun toisessa laidassa pelasi Mike Bossy. He pelasivat myös Challenge Cupissa NHL:n joukkueessa Neuvostoliittoa vastaan 1979.


title: Turgut Özal

text: Turgut Özal (13. lokakuuta 1927 – 17. huhtikuuta 1993) oli turkkilainen poliitikko sekä taloustieteilijä. Hän toimi pääministerinä vuodesta 1983 vuoteen 1989, jolloin hänestä tuli presidentti. Presidenttinä hän oli kuolemaansa asti.


title: Turgut Özal

text: Özal oli myös perustamansa ja parlamenttivaalit 1983 ja 1987 voittaneen Isänmaa-puolueen (Anavatan Partisi; ANAP) puheenjohtaja vuoteen 1989.


title: Tsukuba Circuit

text: Tsukuba Circuit on japanilainen moottorirata, joka sijaitsee Tsukubassa, noin 50 kilometriä Tokiosta pohjoiseen. Sen pituus on 2,07 kilometriä, pisin suora on 437 metriä ja varikkopilttuita siellä on 32 kappaletta. Katsomopaikkoja on yhteensä 8 500 ihmiselle.


title: Tsukuba Circuit

text: Rata esiintyy muutamissa ajopeleissä, kuten esimerkiksi "Gran Turismo 4:ssä".


title: Inditex

text: Inditex ("Industrias de Diseño Textil S. A.") on espanjalainen, maailman suurimpiin kuuluva vaatetusalan yritys, joka perustettiin 1963. Inditex-konserni koostuu yli sadasta vaatteiden suunnitteluun, tuotantoon ja jakeluun keskittyvästä yrityksestä. Yhtiön liikevaihto vuonna 2013 oli 16,7 miljardia euroa ja sen palveluksessa oli yli 128 000 henkilöä. Yhtiön pääkonttori sijaitsee Arteixon-kunnassa Galiciassa. Yhtiön perustaja ja nykyinen hallituksen puheenjohtaja Amancio Ortega on Euroopan rikkain henkilö.


title: Inditex

text: Inditex myy tuotteitaan yli 6 390 liikkeessä maailmanlaajuisesti (tilanne 2.9.2014). Yhtiön tuotemerkkejä ja kauppaketjuja ovat Zara, Pull and Bear, Massimo Dutti, Bershka, Stradivarius, Oysho, Zara Home ja Uterqüe. Suurin osa liikkeistä on Inditex-konsernin omistuksessa, mutta joissakin maissa liikkeet toimivat myös franchising-periaatteella.


title: Inditex

text: Yhtiö suunnittelee ja valmistaa itse lähes kaikki tuotteensa. Uudet mallit toimitetaan Zara-liikkeisiin kahdesti viikossa lentorahtina.


title: Inditex

text: Inditex aloitti toimintansa vuonna 1963 pienenä ompelimona. Vuonna 1975 ensimmäinen Zara myymälä avattiin A Corunaan, Espanjaan. Pikkuhiljaa yritys jatkoi kasvuaan, ja vuonna 1988 Inditex avasi myymälöitä myös Espanjan ulkopuolelle, jonka jälkeen sen suosio kasvoi merkittävästi.


title: Inditex

text: 1990 –luvulla Inditex aloitti uusien ketjujen lanseerauksen, jolloin syntyivät Bershka, Pull and Bear, Massimo Dutti sekä Stradivarius.


title: Inditex

text: Maaliskuussa 2001, Inditex Group listautui Madridin pörssiin. Yhtiön arvo oli tuolloin 9 miljardia euroa. Vuonna 2008 Inditex perusti jälleen uuden ketjun Uterqüen, joka keskittyi pelkästään asusteisiin.


title: Inditex

text: Tällä hetkellä Inditex Groupilla on maailmanlaajuisesti 6 390 liikettä viidellä mantereella.


title: Inditex

text: Zara: Inditexin lippulaiva, ensimmäinen ja suurin ketju. Trendikkäitä vaatteita kaikkiin tarkoituksiin. Zara tarjoaa muotia naisille, miehille ja lapsille. Perustettu 1975 ja Zaralla on 1996 liikettä maailmanlaajuisesti.


title: Inditex

text: Bershka: Perustettu 1988, 935 liikettä. Tarjoaa muodikkaita vaatteita ja asusteita nuorille.


title: Inditex

text: Pull and Bear: Tarjoaa rentoja vaatteita nuorille, tuotteilla on todella nopea kierto. Perustettu 1991, maailmanlaajuisesti 865 liikettä.


title: Inditex

text: Stradivarius: Muotia pelkästään naisille, ostettu osaksi Inditexiä 1999, 820 liikettä.


title: Inditex

text: Massimo Dutti: Tarjoaa eleganttia muotia, jossa on panostettu laatuun, materiaaleihin ja leikkauksiin. Hieman muita Inditexin ketjuja kalliimpi. Tuotteita naisille, miehille ja lapsille. Ostettu 1991 Inditexille, 669 liikettä maailmanlaajuisesti.


title: Inditex

text: Oysho: Tarjoaa alus- sekä oloasuja naisille. Perustettu 2001, 539 liikettä.


title: Inditex

text: Zara Home: Kodin tuotteita Zaran tyyliin. Perustettu 2003, 406 liikettä maailmanlaajuisesti.


title: Inditex

text: Uterqüe: Laadukkaita asusteita ja kenkiä naisille. Perustettu 2008, 80 liikettä.


title: Meurman

text: Meurman [mö:rman] on sukunimi. Se voi tarkoittaa muun muassa seuraavia:


title: Zara (vaatemyymäläketju)

text: Zara on espanjalaisen Inditexin tunnetuin vaatemyymäläketju. Yhtiön pääkonttori sijaitsee Galiciassa A Coruñassa, jonne ensimmäinen Zara-liike avattiin 1975. Zara on yksi maailman nopeimmin kasvavista vähittäiskauppiaista 2700 liikkeellään noin 60 maassa.


title: Zara (vaatemyymäläketju)

text: Zaran emoyhtiö Inditex on maailman kolmanneksi suurin tekstiili- ja vaateteollisuusjätti Christian Diorin ja Niken jälkeen. Noin kaksi kolmasosaa Inditexin liikevaihdosta tulee Zara-ketjusta. Talouslehti Forbesin globaalien suuryritysten listalla Inditex oli vuonna 2017 sijalla 276 ja tärkein kilpailija, ruotsalainen Hennes & Mauritz sijalla 506.


title: Zara (vaatemyymäläketju)

text: Suomeen Zara rantautui 2002, ja Zaran myymälöitä hoiti vuoteen 2013 asti Stockmann franchise-sopimuksella, kunnes Inditex osti itselleen toiminnasta vastanneen Stockmannin tytäryhtiön, Z-Fashion Finland Oy:n. 2000-luvun alkupuolella Stockmann avasi Zara-myymälöitä myös Venäjälle, mutta vuonna 2006 ne siirtyivät Inditexille 41,5 miljoonalla eurolla.


title: Zara (vaatemyymäläketju)

text: Zaran mallisto vaihtuu erittäin usein, ja varaston kierto on 12–15 kertaa vuodessa. Näin samaa vaatetta valmistetaan melko pienenä eränä, mikä tukee yksilöllisyyden mielikuvaa. Monista muista pikamuotiyrityksistä poiketen Zara valmistaa merkittävän osan tuotteistansa omissa tehtaissaan Espanjassa, josta ne toimitetaan lentorahtina pari kertaa viikossa myymälöihin. Espanjan lisäksi vaatteita valmistetaan Portugalissa, Marokossa, Turkissa ja Aasiassa.


title: Zara (vaatemyymäläketju)

text: Amancio Ortega lähti 13-vuotiaana vaatekaupan apulaiseksi A Coruñaan ja kohosi pian myymälänhoitajaksi. Kun kauppaan tuli töihin 14-vuotias Rosalia, teinit rakastuivat, avioituivat ja alkoivat 1960-luvulla ommella ja myydä vaatteita Arteixossa, La Coruñan lähellä. Vuonna 1975, samana vuonna kuin kenraali Franco kuoli, he päättivät avata myymälän A Coruñaan. Sen nimeksi oli valittu Zorbas, kyltitkin oli tilattu, mutta paikallista samannimistä baaria pitävä yrittäjä vaati nimeä muutettavaksi. Uudeksi nimeksi otettiin Zara.


title: Zara (vaatemyymäläketju)

text: Myymälöitä avattiin lisää logistisista syistä valtateiden rekkareittien varsille, ja ensimmäinen Espanjan ulkopuolinen Zara avattiin rajan taakse Portugalin Portoon joulukuussa 1988.


title: Zara (vaatemyymäläketju)

text: Syksyllä 2017 Zaran entisen tehtaan turkkilaiset työntekijät ryhtyivät kampanjaan saadakseen yhtiön maksamaan heille kuuluvat palkkarästit ja luvatut korvaukset tehtaan sulkemisesta. Zaraa on aiemmin arvosteltu myös muun muassa lapsityövoiman käytöstä, nuorten suunnittelijoiden hyväksikäytöstä sekä tehtaiden huonoista työoloista.


title: Nukleoni

text: Nukleoni on yhteisnimitys atomiytimen rakenneosille, protoneille ja neutroneille. Atomiytimen merkinnässä X, A on massaluku ja kertoo atomiytimen nukleonien määrän.


title: Nukleoni

text: Nukleoni esiintyy kvanttimekaniikan eräissä esityksissä yhtenä hiukkasena, jolla on kvanttiluku isospin. Tämä kulmaliikemäärää muistuttava suure voi saada arvon 0 tai 1 riippuen siitä, onko nukleoni protoni vai neutroni. Vahvan ydinvoiman kannalta kaikki nukleonit käyttäytyvät samalla tavalla riippumatta isospinin arvosta. Ytimien, joilla on sama nukleoniluku, massaerot aiheutuvatkin kokonaan sähköisestä vuorovaikutuksesta.


title: Anna-Lisa Fahler

text: Anna-Lisa Smeds (Os. Fahler, ent. Hellberg, 1915 – 1. tammikuuta 2005) oli vuoden 1934 Miss Suomi.


title: Anna-Lisa Fahler

text: Fahler solmi avioliiton insinööri Elias Hellbergin kanssa, ja he saivat kolme lasta. Fahler jäi leskeksi Elias Hellbergin kuoltua nuorena, ja hän avioitui myöhemmin Holger Smedsin kanssa. Fahler on kertonut jättäneensä julkisuuden rakkauden takia. Niinpä edellisenä vuonna Miss Suomeksi valittu Ester Toivonen sai Fahlerille luvatun elokuvaroolin, josta alkoi hänen uransa varsinainen nousu.


title: Anna-Lisa Fahler

text: Fahler pysytteli täysin poissa julkisuudesta, kunnes Juha-Pekka Ristmeri tuotti ja toimitti MTV3-kanavalle kuusiosaisen dokumenttisarjan "Ken on heistä kaikkein kaunein" suomalaisesta missi-instituutiosta. Esiintyminen tässä ohjelmassa jäi Fahlerin viimeiseksi julkiseksi esiintymiseksi. Hän oli kuolinvuonnaan vanhin elossa oleva Miss Suomi.


title: IBEX-35

text: IBEX-35 on Madridin pörssissä laskettava osakeindeksi, joka koostuu 35 markkina-arvoltaan suurimmasta yhtiöstä.


title: Mariaheidi Rautavaara

text: Mariaheidi Rautavaara (oik. Heidi Marjatta o.s. Suovanen; 9. toukokuuta 1927 Turku – 14. syyskuuta 2004 Espoo) oli suomalainen laulaja (mezzosopraano). Aktiivisen laulajanuransa jälkeen hän toimi mm. laulun- ja pianonsoitonopettajana.


title: Mariaheidi Rautavaara

text: Rautavaaran puoliso vuosina 1959–1982 oli säveltäjä Einojuhani Rautavaara.


title: Coil

text: Coil oli brittiläinen vuosina 1982–2004 toiminut, kokeellista musiikkia tuottanut yhtye, joka yhdisteli useita eri genrejä, kuten industrialia, noisea, ambienttia, neofolkia, dronea ja spoken wordia.


title: Coil

text:
Yhtyeen perustivat John Balance (usein kirjoitettu Jhonn Balance) ja Throbbing Gristlen, Psychic TV:n sekä Industrial Records -levy-yhtiön perustaja Peter "Sleazy" Christopherson, molempien lopetettua Psychic TV:ssä. Coil soitti alun perin livenä "Zos Kia" -nimellä, ja alkuajan levytyksillä nimellä "The Sickness of Snakes". Ajan myötä Coilissa on vaikuttanut monia ihmisiä, kuten Stephen Thrower, Rose McDowall, Drew McDowall, Danny Hyde, William Breeze, Thighpaulsandra, CoH ja Simon Norris. Live-esiintymisissä on ollut mukana Cliff Stapleton, Tom Edwards, sekä Mike York.
Vuonna 2005 Peter Christopherson ilmoitti yhtyeen levy-yhtiön, Threshold Housen, kotisivuilla Coilin lopettamisesta — yhtyeen perustajajäsenen Jhonn Balancen kuoltua edellisvuoden marraskuussa.


title: Coil

text:
"Zos Kia" -yhtye oli Johnin ja Peterin — heidän Psychic TV:ssä lopetettua — ensimmäinen yhteisyritelmä. He päätyivät Coil-nimeen "How To Destroy Angels" -ensilevyä tehdessään. Kaksikappaleista LP:tään he kuvasivat "rituaalimusiikiksi miehisen seksuaalienergian keräämiseen", ja jonka sanottiin olleen tuotettu hyödyntäen useita teknologisia, spirituaalisia ja meteorologisia olosuhteita — joiden yhtye tunsi olevan maagisesti merkittäviä.
Levystä julkaistiin useita versioita, joissa vinyylin b-puoli oli joko jätetty painamatta, se koostui soittamiskelvottomista noise-grooveista, oli kerrostettua musiikkia, testiääniä tai muita samanluontoisia ääniä tai pelkkää melua.


title: Coil

text:
Myös heidän musiikinlevitys- ja markkinointitaktiikkansa olivat omalaatuisia: joskus he julkaisivat levyistään vain 99 kopion keräyspainoksia. Heidän sisällyttäessä niiden pakkauksiin erinäisiä "taide-esineitä", veritahroja ja sigil-magiaa muistuttavia nimikirjoituksia — levyjen muuttuessa okkultisten artefaktien kaltaisiksi — he toivoivat todellisten faniensa saavan jotain henkilökohtaista irti niistä. Moinen käytäntö lisääntyi huomattavasti Coilin uran loppupuolella. Kriitikot ovat syyttäneet Coilia ja sen levy-yhtiötä ylihinnoittelusta.
Vuonna 2003 Coil alkoi harvinaisempien töidensä uudelleenjulkaisun — lähinnä remiksattuina — jotta suuremmalla yleisöllä olisi mahdollisuus päästä käsiksi niihin.


title: Coil

text: "How To Destroy Angels" -underground-hittinsä jälkeen Coil tuotti ensimmäisen studioalbuminsa, "Scatologyn". Se oli levy, joka suurelta osin perustui industrial-musiikin ihanteisiin, ja muiden ajan brittiyhtyeiden tuotoksiin. Joidenkin kappaleiden — "Restless Day", "Panic" ja "Tainted Love" — ollessa melkein radioystävällisiä, loput kappaleista valoivat perustuksen Coilin myöhemmille ainutlaatuisille julkaisuille.


title: Coil

text: Seuraava albumi oli "Horse Rotorvator", jossa säilyi vähemmän klassista industrial-musiikin äänimaailmaa. Vaikkakin monet kappaleista — kuten "The Anal Staircase" ja "Circles of Mania" — olivat kuin kehittyneempiä versioita "Scatologyn" materiaalista, suuri osa oli omaperäisiä, hitaan tempon luonnehtimia kappaleita.


title: Coil

text: Coilin Threshold House -levy-yhtiö sai alkunsa "Gold Is The Metal With The Broadest Shoulders" -kokoelmalevyn julkaisulla, joka sisälsi materiaalia aikaisemmista äänityssessioista.


title: Coil

text: "Love's Secret Domain" oli seuraava 'kunnollinen' Coil-albumi, vaikkakin sen ja "Horse Rotorvatorin" välissä oli joitakin huomionarvoisia julkaisuja. LSD merkitsi selvää kehitystä Coilin musiikissa. Albumin sekoittaessa Coilin edellisten julkaisujen musiikkiin saumattomasti acid housea, se loi pohjapiirustukset useille industrial-genren myöhäisempien aaltojen yhtyeistä. "Gold Is The Metal..." -kokoelmalevyn hengessä julkaistiin "Stolen & Contaminated Songs" -levy, joka sisälsi ylijäämää ja demoja LSD-ajalta.


title: Coil

text: Coil julkaisi musiikkia monien eri sivuprojektien kautta, heidän eri tyylejä tutkiskellessaan. Coilia edeltävien nimien, Zos Kian ja The Sickness of Snakesin, alaisina tehty musiikki loi eräänlaisen tyylillisen perustan, joka kypsyisi ja kehittyisi luonnehtimaan heidän ensimmäisiä sivujulkaisuja.


title: Coil

text: Ennen seuraavaa sivujulkaisujen aaltoa Coil kuitenkin teki musiikkia kahteen Derek Jarmanin elokuvaan, vuoden 1993 "Blueen" ja vuoden 1985 "The Angelic Conversation" -elokuvaan. Coil tuotti myös musiikin "Gay Man's Guide to Safer Sex" -dokumenttiin, jonka soundtrack on kuitenkin yhä julkaisematta.